text:
Banyita MUKABALINDA Epiphanie mvuka mu ntara y’amajyepfo. Navukiye mu muryango ukennye bamwe bitaga « abatwa » mu mwaka 1970. Nagize amahirwe akomeye kuko nize mbifashijwemo n’umubikira witwa maman Augustin abatwakazi benshi baramuzi kubera ineza yatugiriye. Mu myigire yanjye hari ibitaranshimishaga bijyanye n’amazina yacu! Umunyeshuri w’umuswa ngo atekereza nk’abatwa! Utukana ngo ni umutwakazi. Uvuze arandaga ngo aravuga urutwatwa… Kuberako ntawari uzi ibyanjye, banyitaga umututsikazi, dore ko na ma soeur yampaga byose! Abayobozi b’ikigo ariko bari baziko ndi umutwakazi. Nararangije mbona akazi,
Nyuma naje gushaka umugabo w’umututsi akaba yarishwe muri genocide n’abana bane. Njyewe nabashije kurokoka kuko intambara yabaye naragiye gusura iwacu kandi bari bazwiko ari abatwa.
Nta mutwa wigeze abuzwa kwiga rwose ahubwo bazize ubukene. Aho nize mu mashuri makuru, abatutsi n’abahutu nibo bari benshi ariko ntibibujije ko nabo hari abatarajyanaga abana mu ishuri kubera inka cyangwa kurera benenyina. Ibi byagiye bivaho uko igihugu gitera imbere.
Ubu noneho ngo cyarakemutse ngo turi abashigajwe inyuma n’amateka! Ubwo se si ya moko kandi ngo yaravuye mu ndangamuntu? Abatutsi ngo ni abacikacumu, abavega, .. Ubu se si ubwoko? Bo ndetse ni abashyizwimbere n’amateka!
Abahutu ngo ni interahamwe, abicanyi, ibipinga… Aba ugize Imana ntamenyekana nk’umutwa wa kera. Nagira nti ni abacecekeshejwe n’amateka. None se iyi Leta ko yaduteje imbere nk’uko bivugwa yaturekeye ubutwa bwacu bikumvikana, bikanagaragara ko umutwa yamenya ubwenge nk’abandi!.
Ndanzura mvuga ko amoko atazigera avaho mu Rwanda, icyingenzi ni uko atagomba kuduteranya. Harakabaho inyabutatu nyarwanda n’uru rubuga duhuriraho twese!
Epiphanie MUKABALINDA
INCLUDEPICTURE « http://s.jimdo.com/s/img/cc/loading-small.gif » * MERGEFORMATINET
Inizio modulo
Site internet:
HTMLCONTROL Forms.HTML:Text.1
contents
Nom: *
HTMLCONTROL Forms.HTML:Text.1
Message: *
HTMLCONTROL Forms.HTML:TextArea.1
HTMLCONTROL Forms.HTML:Hidden.1
HTMLCONTROL Forms.HTML:Submitbutton.1
* Champs obligatoires


c: text/html

text:
Reka dutangire turebera hamwe kwikinisha icyo aricyo nuko abandi babibona: Cyane cyane mu bihugu byateye imbere( Amerika n’Uburayi) babona ko kwikinisha ari ibintu bisanzwe, bishobora kugira inyungu iyo bikozwe mu rugero, bishobora gutuma ubikora yirinda indwara zandurira mu mibonano mpuzabitsina, bikaba byavura depression n’ibindi.
Mu bihugu by’ Afurika n’ Asia, bishingiye ku muco wabyo, babona ko ari ibintu bibi, bitakagombye kubaho mu mibereho y’abantu.
Abihayimana nabo ntibemera kwikinisha, bavuga ko bitajyanye n’ijambo ry’Imana.
Kwikinisha bishobora kugira ingaruka mbi ku mibanire y’umugabo n’umugore kimwe no ku mibereho y’umuntu mu muryango.
Abaganga binzobere mu ndwara zo mu mutwe (psychology and psychiatry) babona ko kwikinisha bishobora gutangira bikorwa mu rwego rwo kwishimisha bikageraho bikokama umuntu, bigahinduka ingeso.
Kuri uru rwego umuntu aba yumva atabaho atabikora (nibyo bita “dependence” mu gifaransa, cyangwa “addiction” mu cyongere.)
Hari igihe ubikora aba azi ko ari bibi akumva ashaka kubireka ariko bikamunanira (psychologue babyita “obsessive compulsive disorders”).
Aha twakwibaza niba kwikinisha ari indwara cyangwa ingeso. Dushingiye kuko impuguke zibibona, twavuga ko kwikinisha bitangira ari ibintu bisanzwe, wabikomeza bikazahinduka ingeso, kugeza ubwo bishobora kuzahinduka uburwayi bwo mu mutwe, aho umuntu aba yumva ashaka kubikora ahantu hose (ku kazi, mu ishuri, aryamye,n’ ahandi…)
WAKORA IKI NGO UBIREKE:
Video Abakobwa Beza
ARIKO UBUNDI KWIKINISHA NI INDWARA CG NI INGESO?ESE BISHOBORA GUKIRA
Reka dutangire turebera hamwe kwikinisha icyo aricyo nuko abandi babibona: Cyane cyane mu bihugu byateye imbere( Amerika n’Uburayi) babona ko kwikinisha ari ibintu bisanzwe, bishobora kugira inyungu iyo bikozwe mu rugero, bishobora gutuma ubikora yirinda indwara zandurira mu mibonano mpuzabitsina, bikaba byavura depression n’ibindi.

robotstxt: allowed

filter: keep


text:
Abaturage bavuga ko ubu barimo guhabwa serivisi nkeya kuko nk’ababyeyi batwite bataratangira kwakirwa hakaba hari n’ibizamini batarabasha gupima kuko ibikoresho bikiri bikeya.
Ikigo nderabuzima cya Kayumbu bigaragara ko inyubako zose zuzuye neza ariko nta rujya n’uruza rw’abaza gushaka serivisi z’ubuvuzi ruharangwa, haza abantu bakeya ahanini bigaterwa n’uko ubu harimo gutangwa ubuvuzi bw’ibanze kuko nta bakozi bahagije bahari.
Ibikoresho na byo ni ibyakusanyijwe hirya no hino kuko usanga nk’ahapimirwa ibizamini harimo icyuma gipima malariya n’inzoka gusa, ibyo bituma hari abaturage bagikora ingendo bajya kwivuriza ku kigo nderabuzima cya Kayenzi, abandi bakajya i Muhanga ari na yo mpamvu bifuza ko hashyirwa ibikenewe byose bakoroherwa kubona ubuvuzi hafi yabo.
Mukamutesi Appolinalie umwe mu babyeyi waje kuvuza umwana we avuga ko hashize iminsi ibiri n’ubundi aje kuhavuriza umwana kandi yatangiye koroherwa, akaba yorohewe n’urugendo kuko ubundi byajyaga bimugora kujya kwivuriza i Kayenzi kuko byasaba gutega moto.
Agira ati “Turifuza ko hagezwa ibikoresho bihagije kugira ngo bakire abarwayi batandukanye, nk’ubu byansabaga kujya kwivuriza i Kayenzi cyangwa mu Cyakabiri nagombye gutega, ubu biroroshye kuvuza hano nihaboneka abaganga n’ibikoresho bihagije bizarushaho koroha”.
Umujyanama w’ubuzima Shumbusho Bernard waje gufata imiti y’abana akoresha avura abaturanyi be, avuga ko yakoraga urugendo rurerure rwo kujya kuyifata ku kigo nderabuzima cya Kayenzi ariko ubu ari kubasha guhinira hafi.
Agira ati “Najyanga njya Kayenzi nzindutse ngataha amajoro ariko ubu hano nzajya mbanza nsige utwatsi tw’inka, cyakora hari serivisi tutabona kuko dufite abaganga bane gusa, nta n’ibikoresho bihagije bigari turifuza ko byakorwa ivuriro rikagera ku rwego rushimishije”.
Ubuyobozi bw’Akarere ka Kamonyi butangaza ko nyuma yo kuzuza ikigo nderabuzima hakurikiyeho kwaka uburenganzira bwo gukora muri Minisiteri y’Ubuzima (MINISANTE), ndetse bakaba baranasabye ibikoresho n’abakozi kandi bijejwe ko umwaka utaha w’ingengo y’imari byose bizaba biri ku murongo.
Umuyobozi w’Akarere ka Kamonyi wungirije ushinzwe imibereho myiza y’abaturage, Uwamahoro Prisca, avuga ko abaturage bakomeza kwihangana bakaba bahabwa serivisi zishoboka mu gihe hagitegerejwe ko ibya ngombwa byose bibageraho.
Agira ati “Ubu ikigo nderabuzima kirakora gakeya kuko twabaye dukusanyije ibikoresho bikeya bishoboka, tunohereza abakozi bake kugira ngo babe bafasha abaturage ariko MINISANTE yatwemereye ko umwaka utaha w’ingengo y’imari izaduha ibikoresho n’abakozi bakenewe”.
Ikigo nderabuzima cya Kayumbu ni kimwe mu bikorwa byuzuye byari byashyinzwe mu mihigo y’uyu mwaka, gushyiramo ibikoresho n’abakozi bikaba bizatuma abakigana boroherwa kubona serivisi z’ubuvuiz bajyaga gushakira kure.


text:
Imibereho Y'Abaturage
Umuntu Ufite Ubumuga Yaremwe N’Imana Nk’Uko Nawe Yakuremye
Umuhanzi Enock Hagumubuzima aherutse gusohora indirimbo irimo ubutumwa bw’uko abafite ubumuga nabo ari abantu nk’abandi, ko bagomba kwitabwaho ntibateshwe agaciro.
Yabwiye Taarifa ko kugira ngo amenye neza ibibazo by’abafite ubumuga byamusabye kubasanga aho baba, haba mu cyaro ni ukuvuga mu murenge wa Maraba mu Karere ka Huye no mu kigo cy’abafite ubumuga kitwa Inshuti z’Abakene kiri mu Karere ka Kicukiro.
Avuga ko ubwo yasuraga abaturage bo muri Maraba yasanze ababyeyi b’abana bafite ubumuga bahura n’ikibazo cyo gutinya ko abaturanyi bamenya ko babyaye abana bafite ubumuga.
Ati: “Ikibazo ni uko ababyeyi batiyumvamo abana babo babyaye bafite ubumuga kubera ko baba banga ko abaturanyi babimenya bakabaseka, ibiganiro twagiranye byatweretse ko usibye guhabwa akato kwabo babyeyi, binatuma abana bahezwa mu ngo.”
Enock Hagumubuzima yavuze nyuma y’igihe runaka basubiyeyo bagiye kuremera ababyeyi babaha ihene 34 zigenewe imiryango 34.
Avuga ko ziriya hene zagiriye akamaro abagize iriya miryango babona ifumbire kandi bituma abantu babona ko bariya bana bafite agaciro.
Yasanze koroza iriya miryango bidahagije ahitamo no gutanga ubutumwa bw’uko abafite ubumuga bafite agaciro abinyujije mu ndirimbo.
Iyo ndirimbo yise ‘ Ijwi ry’abafite ubumuga.’
Muri iriya ndirimbo yashyizemo amashusho y’abafite ubumuga butandukanye burimo abafite ubwo kutabona, abafite ubw’ingingo, ubukomatanyije no kutumva no kutavuga.
Ikindi ni uko iriya ndirimbo ifite ibisobanuro hasi by’Icyongereza ndetse n’umuntu usemurira abafite ubumuga bwo kutumva.
Enock Hagumubuzima atuye mu Kagari ka Gihara, Umurenge wa Runda mu Karere ka Kamonyi.
Indirimbo ya Enock Hagumubuzima:


text:
Ikibazo cy’ibisambo byinjirira telefone z’abantu hifashishijwe ikoranabuhanga gikomeje gufata indi ntera, nyima yaho imikoreshereze y’ikoranabuhanga isa naho imaze gufata indi nitera.
Abantu bakoresha telefoni zigezweho bakomeje guhura n’ibibazo bitandukanye by’umwihariko bituruka kuri iyi si yabaye nk’umudugudu. Hanze aha hari abantu babigize umwuga rwose bakomeje kwinjirira telefoni z’abantu bakabiba. Aba ba ‘Hackers’ bakora ibi kubera ko bazi neza ko abantu basigaye bakoresha telefoni zabo muri buri kimwe.
Hafi abantu bose, bakoresha telefoni babitsa cyangwa babikuza amafaranga yabo, bikaba hifashishijwe interineti, guhererekanya amafaranga bisigaye bibera kuri telefoni z’abantu, kohererezanya ubutumwa bugufi mu buryo butandukanye biba hifashishijwe telefoni,…..Urebye neza wasanga, ibi kimwe n’ibindi tutavuze nawe uzi, biba hifashishijwe telefoni ngendanwa.
Rero, niba udasobanutse nka telefoni yawe, ibi bisambo bizayinjiramo, bigutware amafaranga yawe cyangwa bitware ay’inshuti zawe binyuze muri numero za telefoni ufitemo. Kugira ngo umenye neza niba ibisambo byakwinjiriye rero, hari ibimenyetso simusiga ariko mbere na mbere reka tubanze turebe uko telefoni yawe yakwinjirirwa.
1. Telefoni yawe ishobora kwinjirirwa binyuze muri interineti ikoresha : Kuba ari rusange (Public Wifi, Free Wifi).
2. Igihe umuntu afashe telefoni yawe, agashyiramo app zizajya zituma akuneka neza
3. Mu gihe uzaba uri gushyira umuriro muri telefoni yawe (To charge), ugakoresha USB utazi neza kandi icometse kuri mudasobwa utazi na none. Telefoni ngendanwa zidafite umutekano uhagije, akenshi zihita zigaragaza amakuru y’ingenzi yazo, nko kuba yahita igaragaza aho yakorewe, Electronic ID yayo, Serial Number, Izina ryayo ndetse n’andi makuru ibyo bisambo byakwifashisha bikwinjirira.
Reka turebere hamwe uko wamenya niba telefoni yawe yinjiriwe n’ibisambo:
1. Nusanga muri telefoni yawe harimo app wowe ubwawe utishyiriyemo bayiguhaye cyangwa wayikuye kuri murandasi, uzamenye ko telefoni yawe yinjiriwe n’ibisambo utazi. Reba niba bakwereka ko Google App yawe yakoreshejwe ishakisha amakuru cyane, nusanga birimo kandi ntabyo wakoze, icyo kiraba ikindi kimenyetso.
2. Apps zimwe na zimwe zihagarara gukora nk’uko zakoraga na mbere. Ibi bishobora guterwa na Virus cyangwa no kuba bari kuyinjirira.
3. Telefoni yawe iri kujya imara umuriro cyane ugereranyije n’ubusanzwe. Ibi biterwa n’uko hari apps ziri kuwukoresha kandi zitari zisanzwe zikora.
4. Itangira kujya igenda gake cyane.
5. Itangira kujya ishyuha itari no gukora.
6. Hari ubwo uzajya ubona yihamagaye, yizimye yongere yiyatse yo ubwayo. Nubona ibi biri kujya bikunda kuba, uzamenye ko ibisambo byatangiye kukwinjirira.
7. Telefoni yawe, izajya yakira message zidasobanutse. Bakubwire ngo wohereje ubutumwa nujya kureba usange bwagiye ariko utazi igihe byabereye.
8. Nuzimya telefoni yawe, ukongera kuyatsa , uzasanga urumuri rwiyongereye , icyo gihe uzamenye ko kabaye.
9. Mu gihe uzaba urimo kwitaba telefoni yawe, uzumva urusaku utazi aho ruri guturuka. Ibi bisobanuye ko hari undi muntu uri kukwinjirira muri telefoni.
10. Uzakira ubutumwa bukwereka aho gukanda (Click here).
Ni iki wakora ngo urwanye ibi bisambo ?
1. Ntuzigere ukoresha USB utazi mu gihe uri gushyira umuriro muri telefoni yawe. Nubikora , uzashyiremo uburyo bwo gusharija gusa (Charge Only).
2. Ntuzigere ukanda ahantu havuga ngo ibuka umubare wawe wibanga (Remember Password) muri telefoni yawe.
3. Nubona kimwe muri ibi bimenyetso apps zose ufite muri telefoni zawe uzazisibe ushyiremo izindi wizeye.
4. Ntuzigere ukoresha Interineti rusange (Public Wifi, Free wifi).
5. Ibindi byagufasha kuri iki kibazo , ni ugusiba telefoni yawe yose igatangira bundi bushya (Restore).


text:
Rimwe na rimwe bikunze kugorana kuba wamenya ibimenyetso byakugaragariza ko urukundo wakundanaga n’umukunzi wawe rwarangiye.
Ariko hari igihe ubasha kuba wabikeka mu gihe ubona ko ishyamba ritakiri ryeru, rutakimeze neza nkuko rwabaga rumeze.
Hari igihe umwe muri mwe aba atishimye bikaba byagucanga ntumenye impamvu yabyo.
Dore ibintu 10 byakugaragariza ko urukundo rwanyu rwasinziriye:
10.Ubona uri nde?
Ugitangira gukundana n’umukunzi wawe nta kintu na kimwe muba mutaraganiraga. Igihe cyose mukaba maraganiraga amanywa n’ijoro, aka yari inshuti yawe nziza ubona ko ntacyo itakurutira mu buzima bwawe.
Iyo hashize igihe aratangira aka kubaza ibibazo byinshi, ugasanga atakikwikoza. Rimwe na rimwe wamuhamagara akakubwira ngo urinde ko ntakumenye? Icyo gihe aba yarakwikuyemo ushaka nawe wakuramo akawe karenge.
9.Ntabushake bwo gutera akabariro agira
Ese umugabo wawe cyangwa umugore wawe yaba atagishaka ko mutera akabariro? Ugasanga iyo ngingo ntacyo imurebaho, wabimubwira akakureba nk’icyo imbwa ihaze.
Ese yaba akubwira ko yumva atameze neza mu gihe ubimusabye ko mutera akabariro? Bizakwereka ko nta bushake acyigufitiye yaguhaze. Uzamenyeko umubano wawe nawe warangiye.
8.Ibyumviro byawe?
Mukiri mu rukundo rwanyu mwabaga mwumva mu meze nkabari muri paradizo. Ukumva imibonano yanyu ntacyo mwayinganya. Ariko nyuma y’igihe gito ugasanga ntabwo amaraso yawe n’ay’umukunzi wawe ntibigihura ngo bibe byakururana.
Iyo wumva umutima wawe utakimushaka ushaka wakuramo akawe karenge kuko urukundo rwanyu ruba rwarakwamye.
7.Kutaguhamagara
Mucyiri mu rukundo rwanyarwo yaguhamagaraga inshuro zitabarika, akakwandikira ubutuma bugufi ndetse rimwe na rimwe akakoherereza n’amagambo meza ajyanye n’urukundo; amwe tuzi ku izina ry’imitoma.
Ariko ubungubu ugasanga ni wowe wigora ukamuhamagara ngo ubashe kumva ijwi rye. Ugatangira ukibaza ngo ni iki cyabaye? Nta kwirushya uzahita wibwira ko umutima we utakigutekereza habe na gato.
6.Gutinda mu rwiyuhagiriro
Ese umwanya umugabo wawe cyangwa umugore wawe amara mu rwiyuhagiriro ungana ute? Ese mu by’ukuri afata igihe kirekire arimo aroga?
Nubona atangiye kujya atinda mu rwiyuhagiriro wamubaza akakubwira nabi, uzamenye ko wowe nta mwanya na muke akiguha mu mutima we. Iki kizakwere ko urukundo rwanyu rwanyagiwe.
5.Iyo nta byishimo akigira
Ugihura n’umukunzi wawe mu minsi ya mbere urukundo rwanyu mwasaga nkaho musigaye mwitwa ba Bwana na Madamu Byishimo; ariko ubungubu musigaye murebana ay’ingwe ukibaza impavu ukayibura.
Akaba yarajyaga agutungura ukabona aguhaye impano idasanzwe, ariko ubu ntakikwikoza. Niyo atashye aza ajya mu buriri nta kuvuga menshi kuko aba atakiri barimenshi. Ibi ni bimwe mu bintu bizakwerekako urukundo rwanyu ntarugihari, ari ugukura yo amaso.
4.Kuba nta nshuti yawe n’imwe agishaka kumva
Ese mwaba mwaratumiraga inshuti zanyu mugasabana ku buryo bushimishije? Ese umugabo wawe ahora ahuze cyane nta mwanya afite? Mu gihe atagishaka ko inshuti zawe zibagenderera cyane uzamenye ko nta rukundo rwinshi akigufitiye.
Ibi bizahite bikwereka ko nta rukundo akigukunda, kuko ntago uri umuntu w’ingenzi mu buzima bwe. Uzahite ukurayo amaso.
3.Gutinda ku kazi
Ese inshuti yawe y’umuhungu cyangwa y’umukobwa yaba ikubwira ko akazi kaba kayibanye kenshi cyane? Yego rimwe na rimwe yajyaga ku kzi agatindayo. Ariko ubu arapanga n’akazi kadashoboka ka nijoro kandi ntako agira.
Agatangira akakubwira ati, ‘njye sinkunda umunru ushaka kungendaho cyane ngo angenzure buri mwanya.’ Iki gihe uzahite ubona ko nta rukundo akigufitiye kuko hari izindi gahunda aba yigiriyemo zitandukanye nuko yaguha umwanya mukagira ibyo byinshi mugeraho.
2.Kwiyibagiza ibihe byiza mujya mugirana
Ese umukunzi wa yaba yaratangiye kujya akwereka ko atakiwitayeho? Ari ntibindeba? Ugasanga niba mwarajyaga musohokana nko muri wikendi ntibikibaho cyangwa se ntago umunsi mukuru nk’umunsi w’amavuko mukiwizihiza.
Atangira akwereka ko nta bushake bwinshi akigufitiye kandi nta n’umwanya aba afite; ndetse rimwe na rimwe akakubwira ko aba yabyibagiwe. Nubona ariko bimeze uzahite wibwira ko urukundo rwanyu ari hafi ya ntarwo.
1.Kukubera nk’intamabara ya III y’isi yose
Ese waba wumva umeze nk’umuntu urimo kurwana intambara mu mutima wawe? Niba wowe n’umukunzi wawe muhora mu ntambara z’urudaca uzamenye ko hari ikitagenda neza hagati muri mwe.
Ni ibintu bisanzwe ko abakundana hari igihe bagira intambara mu buzima bwabo bakaba barwana, arko mu gihe uzabona mutangiye kujya murwana mupfa ubusa uzamenye ko ishyamba atari ryeru, urukundo rwanyu rwakonje.


text:
Jean Damascene Bizimana yavukiye muli paroisse Cyanika, commune Karama, préfecture Gikongoro. Yize muli Seminari nto n’inkuru ategurwa kuzaba Padiri. Kiliziya Gatolika y’u Rwanda yamwohereje mu Bufaransa gukomeza amashuli y’iyobokamana.
Igihe FPR-Inkotanyi yateraga u Rwanda kuva kuya 01/10/1990, Bizimana yahise yihakana Kiliziya yari yaramwohereje kwiga yibera umwambari w’Inkotanyi. Yagumye mu Bufaransa kugeza FPR imaze gufata ubutegetsi muli 1994. Nyuma FPR yaje kumugororera imuhembera umurava we mu kuyamamaza igihe yateraga u Rwanda maze imugira Senateur. Ubu noneho yamugize umunyamabanga nshingwabikorwa w’icyitwa Commission Nationale de Lutte Contre le Génocide : CNLG. Ikigo gishinzwe guhiga uwo wese unenga cyangwa utavuga rumwe n’ubutegetsi bwa FPR kimushinja kuba umu Génocidaire cyangwa kuba afite ingengabitekerezo ya jenocide.
Ariko ikigaragara ni uko mu gukora ako kazi ashyiramo ubuhezanguni bukabije n’irondabwoko ryibasira icyitwa umuhutu cyose ku buryo buteye isoni. Ariko kandi ikibabaje ni uko abikorana ubuswa bwinshi ku buryo n’abamukoresha cyangwa abo aba ashaka kubicengezamo bagombye kubona ko ahubwo ari ikirumbo gishobora kuzoreka u Rwanda.
Ni muri urwo rwego ku tariki ya 1 Kamena 2019 ubwo yari i Kabgayi mu Karere ka Muhanga (i Gitarama) mu muhango wo kwibuka ku nshuro ya 25 Jenoside, hahandi FPR yiciwe abihaye Imana barenga 12 barimo Abepiskopi batatu kuya 05/6/1994, Bizimana yavuze ko abana bavutse ku babyeyi bagize uruhare muri Jenoside yakorewe Abatutsi bashinze imiryango ikomeje kubiba urwango no guhembera ingengabitekerezo ya Jenoside. Dore uko yabivuze nk’uko byatangajwe na kimwe mu binyamakuru bya FPR:
“Jean Damascene Bizimana aranenga abana bavuka mu miryango y’abari abayobozi ku Ngoma ya Habyarimana kuba badashaka guhinduka atanga urugero kuri Ingabire Victoire wigeze kuvugira ku Gisozi amagambo yuzuye ingengabitekerezo ya Jenoside.”
“Hari kandi abana bashinze umuryango witwa JAMBO barimo Abuzukuru ba Mbonyumutwa wigeze kuba Perezida wa Repuburika, n’umukobwa wa Colonel Bahufite Juvenal wayoboye ubwicanyi mu cyari Gisenyi 1990-1993. Ndetse n’umwana wa Dominique Ntawukuriryayo wari Superefe wa Superefegitura ya Gisagara na we ashyigikiye izo ngengabitekerezo za ba Se”.
Ubuswa mu by’amategeko
Jenocide yakorewe abatutsi, abo ashyira mu majwi bose ntawe uyihakana. Ibyo ariko ntivuga ko mu Rwanda nta kindi cyaha gikorerwa mo byaba mbere, mu gihe cyangwa nyuma y’iyo jenocide. Ari ibyo, nta tegeko mpana-byaha ryaba ari ngombwa kubaho. Ariko tuzi ko hari « Code pénal » kandi ihana icyaha cyo kwica undi muntu. None se kuvuga ko hariya i Kabgayi haguye n’abihaye Imana kuri iriya tariki bihuriyehe no guhakana jenocide cyangwa kugira ingengabitekerezo yayo?
Kuri JD Bizimana ubwo nta muntu ufite uburenganzira rwo kubika umuntu we yaba yishwe n’abagizi ba nabi cyangwa yahohotewe n’ ingabo za FPR. Iyo atari umututsi ubwo aba apfobya jenocide kandi afite ingengabitekerezo. Mbega ubuswa n’ivangura!
Biratangaje kandi birababaje kubona JD Bizimana bavuga ko afite za “doctorat” (!?) mu by’amategeko (Dr en Droit) atazi ko icyaha pénal ari gatozi yewe n’ubwo cyaba cyitwa jenocide. Ibyo n’umunyeshuli w’umuswa wo mu wambere wa candidature en droit arabisobanurirwa akabyumva.
Biragaragara ko JD Bizimana avanga amasaka n’amasakaramentu kubera ahari ibyo yize igihe yiteguriraga kuba padiri. Kugeza ubu yibwira ko icyaha cy’inkomoko kiba no mu mategeko ahana y’ibihugu kandi muby’ukuri kiba mu nyandiko z’iyobokamana gusa aho ryigisha ko twese abantu icyaha cya Adamu na Eva kidukurikirana (Péché Originel). Ihame rya “péché originel” nta na hamwe ryigishwa mu masomo ya Droit pénal kw’isi uretse kwa JD Bizimana cyangwa mu mutwe we !
Ubuswa mu by’amateka no kwivamo
JD Bizimana ararega abuzukuru ba Perezida Dominiko Mbonyumutwa kuba bafite ingengabitekerezo bakomora kuri sekuru, bityo batagombye kuvuga yemwe ahubwo bagatabwa muli yombi. Umuswa mu by’amateka Bizimana yaba se atazi ko Dominique Mbonyumutwa igihe yaharaniraga ko u Rwanda ruva mu buja kandi rukaba Republika igendera kuli Demokarasi atari wenyine? Yari kumwe n’izindi mpirimbanyi mubo kw’isonga hakabamo Anastase Makuza wabaye mu nzego zo hejuru zose za MDR-Parmehutu kuko yakomeje kuba Ministre kugera kuya 05/7/1973, mu gihe D. Mbonyumutwa we yari yarateshejwe umurongo muri MDR-Parmehutu.
Dukurikije rero imyumvire ya Bizimana ku cyaha cy’inkomoko, abana ba Anastase Makuza bagombye kuba bayifite ku bwinshi mu maraso yabo kurusha abuzukuru ba Mbomyumutwa. Nyamara mwene Makuza ariwe Bernard Makuza ubu niwe wa kabiri mu butegetsi bwa FPR kuko ari Perezida wa Sénat. Ariko we JD Bizimana ntabwo amusuzumamo ingengabitekerezo iva ku cyaha cy’inkomoko nk’uko abivuga ku buzukuru ba Mbonyumutwa.
Nanone mubo Bizimana avuga ko bafite icyaha cy’inkomoko cy’ingengabitekerezo bakomora kubababyaye, harimo ababaye abategetsi mu nzego zitandukanye igihe cya Perezida Habyarimana. Ariko JD Bizimana ntabwo azi ko ubu uwo FPR yahinduye umuzindaro wayo avuga ibyo azi n’ibyo atazi kugira gusa ngo ashimishe ba shebuja ariwe Olivier Nduhungirehe ise umubyara Jean Chrisostome Nduhungirehe yabaye ministre wa Habyarimana kuva agikora coup d’etat muli 1973 kugeza muli 1982, na nyuma akagirwa Ambassadeur.
Ushyize mugaciro ukurikije ibyo Bizimana yigisha, Olivier mwene J Chrisostome Nduhungirehe yagomye guhabwa akato cyangwa ahubwo agatabwa muli yombi kuko afite ingengabitekerezo akomora kuli se kurusha abuzukuru ba Mbonyumutwa bamwe banavutse atakiriho.
Ati: Col Bahufite yaba yakoze jenocide ku Gisenyi bityo umukobwa we afite ingengabitekerezo ntiyagombye kuvuga. JD Bizimana ntabwo azi no gushakisha ngo abe yamenya ko Colonel Juvénal Bahufite kuva mu kwezi kwa 5 /1993 yategekaga akarere k’imirwano ka Byumba kandi ko kugeza ava mu gihugu mu kwa 7/1994 atigeze akandagiza ikirenge ku Gisenyi.
Jean Damascène Bizimana afobya jenoside yakorewe abatutsi
Génocide yakorewe Abatutsi ni ihame ntawe uyihakana. Ni ukuri kwambaye ubusa. Inkiko n’amahanga zarayemeje. Kuki JD Bizimana akabya, akabeshya kandi akagira abo abeshyera iyo avuga iyo jenoside. Niba ari ukuri, ukuri ntigukeneye kwambara ikanzu y’ikinyoma. Icyo gihe ntikuba kukiri ukuri. Kuki Bizimana ukuri kwa jenoside yakorewe abatutsi akwambika umwambaro w’ikinyoma ? Ibyo wabyita iki ? Ni ukuyifobya.
Mu kwanzura, tumenye ko izi nyigisho za Jean Damascene Bizimana zuzuyemo ubuswa n’ivangura rikabije kuko rishaka kwumvisha abatutsi ko aribo ubuzima bwabo burengerwa n’amategeko bityo abo mu yandi moko (abahutu n’abatwa) bashobora kwicwa nta kirengera ariko cyane cyane ntihagire ubyamagana cyangwa ngo abibuke.
Turangize tuvuga kandi ko gusiga buri muhutu wese icyaha cy’inkomoko ngo akomora kubamubyaye ni uburyo bwo gutera ipfunwe (frustration) burundu kandi ruhenu abo muli ubwo bwoko ngo bazasigare ari ibishushungwa bigenda bibundabunda mu gihugu cya ba sekuru. Ibyo bintu ni icyorezo gikomeye ku Rwanda kuko ntawamenya ikizavumbuka kibyawe na ririya vangura JD Bizimana yigisha ashyamiranya abahutu n’abatutsi. Arafobya jenoside yakorewe abatutsi ayivanga n’ibibeshyo kandi ari ukuri kutagomba kwongerwaho uburimanganyi ngo kwemerwe.
Jean Damscène Bizimana nadateshwa vuba azarworeka.
Gaspard Musabyimana
Emmanuel Neretse
Bruxelles, le 05/06/2019


text:
Banki Nkuru y’Igihugu (BNR) guhera muri Mutarama 2019 izatangira gukoresha uburyo bushya bushingiye ku nyungu fatizo mu gukurikirana no gucunga neza politiki y’ifaranga.
Politiki y’ifaranga igamije gukumira ihindagurika n’ubwiyongere bikabije ry’ibiciro ku isoko.
Mu gucunga politiki y’ifaranga ku Isi hakoreshwa uburyo bubiri. Ubwa mbere ni ubushingiye ku nyungu fatizo ya banki nkuru (Price Based Monetary policy Framework) n’ubushingiye ku ngano y’amafaranga ari mu gihugu (Monetary targeting framework).
Mu myaka ishize, BNR yifashishishaga uburyo bushingiye ku ngano y’amafaranga ari mu gihugu. Bwifashishwa mu bihugu akenshi bifite urwego rw’imari rutaragera ku ntera abaturage babasha kubona uburyo bunyuranye bwo kwizigamira ndetse no guhabwa inguzanyo.
Hifashishijwe ubwo buryo, BNR yabashije gutuma ibiciro ku masoko bitarenga 6.1 % hagati ya 1997 na 2017.
Ku wa Gatanu w’icyumweru gishize, Guverineri wa Banki Nkuru y’Igihugu, John Rwangombwa yabwiye abanyamakuru ko uburyo bifashishaga bugiye guhinduka, hagakoreshwa ubushingiye ku nyungu fatizo ya banki nkuru.
Yagize ati “Icyo twakoraga mbere, twarebaga ingano y’amafaranga ari mu baturage, twabona agiye kuba menshi tukayakuramo twabona agiye kuba make tukongera. Iyo ari menshi tugurisha impapuro zacu tukayakuramo, iyo abaye make ya yandi twaguze turayareka agasubiramo.”
Umuyobozi Mukuru ushinzwe Ubukungu muri BNR, Prof Kigabo Thomas yavuze ko uburyo bushingiye ku nyungu fatizo ari bwo basanze bujyanye n’igihe bakurikije aho ubukungu n’urwego rw’imari mu Rwanda bihagaze.
Ati “Uko urwego rw’imari rugenda rutera imbere ku buryo abatuye igihugu babasha kubona uburyo bunyuranye bwo kwizigamira no guhabwa inguzanyo, icyo gihe guhitamo uburyo runaka bwo gukoresha biterwa n’inyungu ubikora avanamo.”
“Bityo banki nkuru ikoresha inyungu fatizo yayo kugira ngo ihe icyerekezo cy’inyungu ku mafaranga, binafashe abatuye igihugu gufata ibyemezo mu kuzigama no gushora imari mu bikorwa bitandukanye bishingiye ku makuru afatika.”
Kigabo yavuze ko kuri ubu, umunyarwanda asigaye afata amafaranga ye akayashora ahantu bitewe n’inyungu abonamo, bitandukanye na mbere yabitswaga muri banki z’ubucuruzi gusa.
Yatanze ingero z’aho amafaranga asigaye ashorwa mu mpapuro mpeshamwenda n’ibindi.
Kuva impapuro mpeshamwenda zatangira kujya ku isoko ry’u Rwanda, ubwitabire bw’ibigo bitari banki bwavuye wavuye kuri 48.3% mu Ukuboza 2014 bugera kuri 54.9% mu mpera za Kamena 2018. Naho ku bantu ku giti cyabo, umugabane wabo wavuye kuri 1.6% mu Ukuboza 2014 ugera kuri 9.0% mu mpera za Kamena 2018.
Inyungu iri mu gukoresha inyungu fatizo ya Banki Nkuru
Mu gihugu urwego rw’imari rumaze gutera imbere, Inyungu fatizo ya banki nkuru igira uruhare rukomeye mu mikorere y’urwego rw’imari, ubukungu n’ibindi.
Nk’iyo BNR igabanyije inyungu fatizo yayo, iba yereka amabanki y’ubucuruzi ko afite inyungu mu gutanga inguzanyo ku bayagana kurusha gucuruzanya na Banki Nkuru. Ibyo bituma amabanki ayoboka mu baturage kuko ariho yunguka, muri rubanda amafaranga akaboneka n’ibikorwa by’iterambere bikaba byinshi.
Mu gihe amafaranga ari mu baturage ari menshi ku buryo ashobora guteza ikibazo nko kuzamuka kw’ibiciro, Banki Nkuru yongera inyungu fatizo noneho amabanki akajyanayo amafaranga kubera ko ariho yunguka menshi kurusha kuyajyana mu baturage.
Inyungu fatizo kandi ifasha mu buryo amabanki agurizanya hagati yayo, bikayafasha gucunga neza amafaranga.
Ubucuruzi bw’impapuro mpeshamwenda nabwo buhinduka bushingiye ku nyungu fatizo ya BNR iba yashyizeho.
Prof Kigabo yavuze ko ubu buryo bushya buzafasha abaturage kwihitiramo uburyo bwiza bwo kwizigamira hashingiwe ku nyungu babonamo.
Ati “Bizafasha gushyigikira gahunda za Leta zo kuzamura kwizigamira ndetse n’ishoramari mu Rwanda, ibyo bigire ingaruka nziza ku bukungu bw’igihugu.”
Guhera mu Ukuboza 2017, inyungu fatizo ya BNR yashyizwe kuri 5.5 % ivuye kuri 6 %.


text:
Ibuka ibihe byiza wagiranye na Yesu
Amaganya 5:21
Utwigarurire Uwiteka, Natwe tuzaba tukugarukiye. Tugarurire ibihe byacu, Bibe nk’ibya kera.
Mu gihe cy’ umuhanuzi Yeremiya ubwo abari batuye I Yerusalemu bajyanwagaho iminyago, ntibahwemye kwibuka ndetse bakifuza kongera kugira ibihe byiza bahoranye ubwo Bari bakiri iwabo kuko byari iby’ umudendezo, bikabatera kurira buri gihe uko babyibutse (nyamara igihe Bari babifite ntibabihaga agaciro byari bifite).
Umuntu wese mu buzima bwe agira ibihe byiza yibuka Kandi uko abyibutse yumva yifuje kubisubiramo ngo yongere yishime bundi bushya nyamara ntibikunze gushoboka.
Niba ukijijwe Ibuka umunezero wagize ubwo Yesu yinjiraga muri wowe, byari ibihe byuzuye umunezero wo mu mutima ukumva iby’isi ntacyo bikubwiye ahubwo ukumva ukumbuye ijuru gusa.
Mbese bya bihe byiza uzi wagiranye na Yesu kirya gihe ubu biracyahari?? niba bihari Ni amahire ariko niba bidahari Saba Yesu yongere akuhire.
⚠ Mbese Ari urya munsi wakijijweho n’ uyu munsi Uwo wumva impanda ivuze utasigara Ni uwuhe?
Wisubize
Saba Yesu yongere aguhe ibihe byiza byo kumwubaha kubana nawe ndetse no kumukorera Nkuko wabikoraga kirya gihe.
Shalom


text:
Intiti
Nk’uko Iteka rya PEREZIDA No 24/01 ryo ku wa 09/07/2012 rishyiraho abagize Inteko Nyarwanda y’Ururimi n’Umuco, Abantu bakurikira nibo bagize INTITI 15 zigize Inama Rusange y’Inteko.
1. Intiti NIYOMUGABO Cyprien, Intebe y' Inteko Nyarwanda y'Ururimi n'Umuco
2. Intiti MUKABACONDO Thérèse, Umwungiriza w'Intebe y' Inteko Nyarwanda y'Ururimi n'Umuco ushinzwe Umuco
3. Intiti KAYISHEMA Jean Marie Vianney,Umwungiriza w'Intebe y' Inteko Nyarwanda y'Ururimi n'Umuco ushinzwe ururimi
4. Intiti RUTAYISIRE Paul
5. Intiti MUKARUTABANA Rose-Marie
6. Intiti NYIRAHABIMANA Jeanne
7. Intiti RWAGATARE Joseph
8. Intiti RUGEGE Geoffrey
9. Intiti KAREMERA Carole
10. Intiti NDAHIRO Alfred
11. Intiti KAMALI Alphonse
12. Intiti YANZIGIYE Béatrice
13. Intiti SHYAKA Anastase
14. Intiti MFIZI Christophe
15 .Intiti KAYISABE Védaste


text:
Gufuha cyane : Byabaye akarande mu Bantu ndetse benshi babigize imvugo ngo umuntu afuhira uwo akunda.
Gusa burya niba uziko ujya ufuha ukarenza urugero menya neza ko urimo wiyicira ubuzima kuko burya biragora cyane kuba wakumva ko uzafata umuntu ukamukuramo kamere yifitemo yo guheheta cyangwa gukunda benshi.
Rero niba utikuyemo umuco wo gufuha cyane birashoboka ko bizakuviramo no kuba watekereza guhemuka ndetse bikazagukurikirana ubuzima bwawe bwose.
2. Gukoresha amafaranga menshi : Akenshi usanga hari abahungu bakunze gukora amakosa ndetse bakumvako uko umukobwa azabona ko ufite ibintu byinshi ariho azahera agukunda kandi kurundi ruhande ntibibuke ko hari ubwo ibyo byiza wamenyereje uwo mukobwa bishobora gushira ndetse ugasanga na rwa rukundo waguraga urarubuze uwo mwaruguraga akajya kurugurisha ahandi hari amafaranga.
3. Gufata umukunzi wawe nk’ikigirwamana : aha ho ni kumpande zombie. Kuba ukunda umuntu ntibivuze ko agomba kuza mbere y’akazi mwahuriyemo cyangwa kagutunga ubuzima bwawe bwa buri munsi kimwe n’uko umukunzi wawe ataruta za nshuti mwamenyanye kandi nazo zikuba hafi ubuzima bwawe bwose.
Rero wikumva ko uzajya umuhamagara buri segonda ngaho message za buri kanya mbese hahandi usanga nawe nta gahenge ujya umuha ngo yiyiteho cyangwa avugane n’izindi nshuti ze. Ibi ni ibintu bishobora kuzatuma abona ko ari ukumuhozaho ijisho boitume akwinuba aho kugirango urukundo ruwiyongere ahubwo ruragabanuka.
Sibyiza rero ko wajya ufata umukunzi wawe ngo umubuze amahoro cyangwa we ayakubuze wenda wamwandikiye akanga nko kugusubiza.
4. Kumuha igitsina cyane : Akenshi usanga hari abakobwa bishuka ngo wenda umuhungu nujya ukomeza kumwambarira ubusa nibwo azagukunda cyane. Ni byiza pe nange simbihakanya kuko ni kimwe mu bigaragaza ko ukunda umuntu kandi umwiyumvamo ndetse ukumva ko ubuzima bwanyu bwahuye ndetse bwabaye bumwe.
Ariko kurundi ruhande usanga nk’abahungu bakunze guhita bakeka byinshi cyane iyo umukobwa akunda kubambarira ubusa bamwe bahita bakeka ko uko ubigenza kuri bo ariko no kubandi bigenda.
5. Kubigira intambara : burya sibyiza ngo niba ukunze umuntu umwereke ko ariwe ubuzima bwawe bushingiyeho kuko nawe agera aho akabona ko uteri umuntu uhamye ndetse akanagira ubwoba bw’ahazaza igihe muzaba muri kumwe cyane ko aba akeka ko uzajya udatuma yisanzura uko abyifuza. R
ero ibi bishobora gutuma nawe akugerageza cyangwa akajya gushaka undi muntu utazajya umugora kabone n’ubwo aba abona ko umukunda cyane ariko sibyiza kurengera.


text:
Yabaye umuntu ukomeye abikesha akazi kadahabwa agaciro abagore bakora
Imvugo y’abanyarwanda y’uko akabura ntikaboneke ari nyina w’umuntu, ni ishimwe rikomeye Umudepite mu nteko ishinga amategeko y’u Rwanda afite ku mutima, ryatumye abasha kubaho kugeza abaye ufitiye igihugu akamaro, abikesha nyina utaramutereranye ubwo yafatwaga n’indwara y’imbasa ikamusigira ubumuga bukomeye.
Uyu ni Depite Rwaka Pierre Claver, umugabo w’igikwerere warahiriye kwinjira mu nteko ishinga amategeko muri Kamena 2015, asimbuye Sheikh Saleh Habimana.
Aha agaciro imirimo abagore bakora ntibayihemberwe, isomo yavanye ku yakozwe na nyina umubyara waretse byose akamwitaho kugeza amukujije.
Rwaka avuga ko yabayeho mu buzima bubi bwanashoboraga no gutuma apfa, ariko agatabarwa na nyina waretse byose agakora ibishoboka ngo abeho, agasaba ko imirimo yo mu rugo abagore bakora badahemberwa ihabwa agaciro.
Ati “Nkivuka ngize amezi 8, narwaye imbasa imviramo ubumuga bw’amaguru yombi. Data yahise apfa turerwa na mama. Njye nasaga n’uwagwingiye kuko nari nararwaye ariko mama akora ibishoboka byose arankuza.
Rwaka afite ubumuga bw’ingingo butuma atagenda neza, akomoza ku bwitange buranga abagore bagakora akazi ko mu rugo( imirimo bakora akenshi idahabwa agaciro), akavuga ko iyo ataba afite uyu mubyeyi byari kuna ibindi kuri we.
Ati “Iyo mama aba ariwe upfa, data yajyaga gushaka undi mugore nawe akaza akita ku bana be ku buryo njye wari ukeneye kwitabwaho by’umwihariko ahari bitari gukunda”.
Ashima nyina utarahise ashaka undi mugabo kandi yari akiri muto, akemeza ko byatewe no kwigomwa byose kuko yashakaga kurera abana be harimo na Rwaka wari ufite ubumuga kandi ari uruhinja.
Agira ati, “Njyewe agaciro k’umugore ndakazi cyane kuko uko mbayeho mbikesha umugore, twebwe abagabo iyo dupfakaye twihutira gushaka abandi bagore, ariko mama ntiyabikoze kuko yashakaga ko mbaho neza….Iyo mama ari we uba warapfuye data aba yarahise ashaka undi mugore bityo Rwaka mubona uyu munsi simba nzi icyo mba narabaye cyo, cyangwa simba nakiriho, ni ho mbonera agaciro k’umugore”.
Agaruka ku myitwarire imwe n’imwe y’abagabo itari myiza agaya abadaha agaciro abagore babo bakabacura ku mutungo w’urugo nyamara bose bawufiteho uburenganzira bw’urugo. Atanga urugero rw’abagabo bahembwa bakihutira kujya mu kabari bakirengagiza abagore babo bataha ntibanahe agaciro akazi bakoze; aho usanga bamwe bavuga ko ntacyo bakora.
Asobanura ko n’ubwo n’abagore atari shyashya, ubushakashatsi bwakozwe bugaragaza ko nibura 80% by’ibibazo bibera mu miryango biterwa ahanini n’abagabo mu gihe ngo abagore ibibazo bateza ari 20%, ibyo ngo bikaba bigaragaza ko umugore agitsikamiwe kandi nyamara afite uburenganzira nk’ubw’umugabo.
Iyi ntumwa ya Rubanda ivuga ko impamvu u Rwanda rwihuta mwiterambere ntayindi ari ibanga ryo kwinjiza abagore muri gahunda z’iterambere.
Abagore bitangira imiryango baracyafatwa nk’inkorabusa
Ibyo guha agaciro iyi mirimo abagore bakora ni ubukangurambaga bwashyizwemo imbaraga mu Rwanda n’Umuryango mpuzamahanga nterankunga ishami ry’u Rwanda (Action Aid Rwanda).
Umuyobozi wawo Uwamariya Josephine, avuga ko hari umubare munini w’abanyarwandakazi bagifatwa nk’inkora busa bitewe no guhora mu mirimo yo kwita ku rugo ntibabone umwanya wo gukora akandi kazi gasanzwe, bikaba imbogamizi ku iterambere ry’ibihugu, by’umwihariko ibifite umubare munini w’abagore nk’u Rwanda kuko bagera kuri 52% nkuko ibarura rusange ryo muri 2013 ryabyerekanye.
Avuga ko imyumvire itsindagira ko abagore ari bo bagenewe gukora imirimo yo mu rugo ikwiye guhinduka niba u Rwanda rukeneye gukomeza gutera imbere.
Ati “Gutora inkwi, kurera umwana, kwita ku murwayi, kumesa imyenda, guteka, ni imirimo ifata igihe ariko idahemberwa, ariko umugabo n’abandi bakavuga ko nta kintu uwo mugore akora, ni iki babyishyura? Ntugatinyuke kuvuga ngo madamu nta kintu akora kubera ko hari ibindi aba yakoze n’ubwo bidahemberwa amafaranga. Bene iriya mirimo ni ngombwa, ikwiye kwitabwaho, ni ingenzi cyane kuko ifasha. Umugabo ajya kuzana ibindi kuko yaraye ariye ameze neza”.
Imirimo idahabwa agaciro ni imirimo usanga igoye abayikora ndetse ishobora no kugira ingaruka mbi ku buzima bwabo. Kudaha agaciro iyo mirimo kandi ngo bishobora kuba bimwe mu byakurura amakimbirane mu muryango ndetse no gucana inyuma ku bashakanye.
Uwamariya akomeza agira ati “Iyo umugabo ataha ntahe agaciro ibyo madamu we yiriwemo, ni bwo cya gihe atangira no kumubona atarava koga akamubwira ngo ntujya ukaraba. Iyo amaze kubona ko umugore we atoga ubwo ni bwo atangira kutamwifuza akigira ahandi, akamuca inyuma.”
Yibutsa abagabo bo mu Rwanda ko bakwiye kugera ku rwego rwo kumva ko nta mirimo yagenewe abagore gusa , ahubwo ko bakwiye kuyibafashamo.
Ubushakashatsi bwakozwe na Action Aid Rwanda mu 2015, bwagaragaje ko abagore 91% bo mu Rwanda bakora imirimo idahabwa agaciro, itanahemberwa (unpaid care works) nk’akazi ka buri munsi. 41% by’igihe cya buri munsi cy’abagore ngo bakimarira mu mirimo irimo gutora inkwi no kuvoma amazi, ibintu bigaragaza ko hakiri umubare munini w’abanyarwandakazi bakora imirimo idahabwa agaciro kandi nyamara itwara umwanya wagakozwemo indi ibyara inyungu rusange mu iterambere ry’igihugu.
Ntakirutimana Deus


text:
Nk’uko tubisanga mu gitabo essentials of gynecology, cyanditswe na Sabaratnam Arulkumaran na Pratap Kumar, ku paji ya 82 cyo mu mwaka wa 2005, ngo gupfa ku babyeyi barimo kubyara biba ku kigero cya 0.4 % mu bihugu byateye imbere, ariko ngo mu bihugu biri mu nzira z’amajyambere icyo kigereranyo kiri hejuru.
Bimwe mu byongera impfu z’ababyeyi mu gihe cyo ku byara harimo:
Kuva amaraso cyane nyuma yo kubyara. Ibi bituma umubyeyi atakaza amaraso menshi ndetse bikaba byatwara ubuzima bwe.
Kwandura udukoko dutera indwara mu gihe arimo kubyara: utu dukoko tuba dufite ubumara dutera mu mubiri ndetse no mu maraso y’umubyeyi, bityo bikaba bishobora gutuma atakaza ubuzima. Ibi biba cyane cyane iyo atabyariye kwa muganga; aho usanga ashobora kwanduzwa n’abamubyaje cyangwa ibindi bikoresho bidasukuye bihagije.
Gukuramo inda ku bushake: gukuramo inda bituma uyikuyemo ava amaraso cyane ku buryo adashobora gutsina (gukama), nyuma akaba yakurizamo gupfa.
Kubura ibise mu kubyara cyangwa guturika kwa nyababyeyi.
Mu zindi mpamvu, bakomeza bavuga indwara nka malaria, umwijima, indwara iterwa n’udukoko twa virus , indwara z’umutima, ndetse ngo no kugira amaraso make mu mubiri biba byaratewe n’imiririre mibi cyangwa indwara ya malariya.
Bimwe mu byo umubyeyi utwite yakora kugira ngo yirinde ndetse agabanye ibyago byo gupfa mu gihe cyo kubyara harimo:
-Kugana ibigo nderabuzima bitanga inyigisho ku buzima bw’umubyeyi utwite
-Kwirinda inda zitateganyijwe hakoreshejwe uburyo bumwe mu bukoreshwa mu kuboneza urubyaro. Ngo hejuru ya 39 ku ijana z’inda zasamwe ntiziba zateganyijwe.
-Kuryama mu nzitiramibu iteye umuti kugira ngo hirindwe malariya
-Kugana ibigo bishinzwe kwita ku babyeyi ndetse no kuvura izindi ndwara umubyeyi utwite yahura na zo.
Kurya neza, umubyeyi afata ifunguro ryuzuyemo intungamubiri kuko ngo bimwongerera amaraso; ubwirinzi bw’umubiri ku ndwara, ndetse n’ubuzima bw’umwana atwite bukamera neza.
Video Abakobwa Beza
Zimwe mu Nyungu zo Kuboneza Urubyaro
Nk’uko tubisanga mu gitabo essentials of gynecology, cyanditswe na Sabaratnam Arulkumaran na Pratap Kumar, ku paji ya 82 cyo mu mwaka wa 2005, ngo gupfa ku babyeyi barimo kubyara biba ku kigero cya 0.4 % mu bihugu byateye imbere, ariko ngo mu bihugu biri mu nzira z’amajyambere icyo kigereranyo kiri hejuru.


text:
Ko Watuma Umwana Wawe Agukunda
Ese waba ubona umwana wawe atagukunda? Yego ibyo birumvikana kuko bikunze kubaho. Dore bimwe mu bintu wakora mu gihe ubonye umwana wawe atagukunda cyangwa ngo arusheho kukwereka urukundo.
Guseka urwenya rwe
Iyo umwana wawe avuze ikintu gisekeje ugomba guseka ukamwereka ko wabyumvishe kandi bisekeje kubera ko aba ashaka kugusetsa rero biramushimisha kubona wasetse bituma agukunda.
Kumwubaha
Ushobora kubyumva gutya ukagira ngo ni ukwisuzuguza nk’umubyeyi ariko sibyo, singombwa kwisuzuguza. Ahubwo iyo tuvuze kubaha biba bivuze ko wumva umwana wawe kandi ukamuha agaciro. Abana bazi ubwenge iyo uberetse ko ubumva kandi ugaha agaciro ibitekerezo byabyo bumva ko bafite agaciro kandi ko ububaha.
Jya umusetsa
Gusabana n’abana bawe, ugatera urwenya rimwe na rimwe bituma bagukunda. Ibi rero bituma uba inshuti n’abana bawe. Gusetsa umwana wawe bizatuma akwisanzuraho kandi agukunde.
Kumwihanganira
“Abana ni les enfant” imvugo abantu bakuru bakoresha bashaka kwerekana ko umwana azahora ari umwana. Umwana ashobora gukora ikosa ugahita urakara ukihutira kumuhana, kandi si byo. Niyo wamuhana ni kindi gihe azasubira cyakora wenda bwo azakwihisha. Icyo wakora nuko wamwigisha kandi ukamuhana mu magambo mu buryo bwo kuganira nawe. Ukwiye kwihanganira abana kuko hari imyaka umwana aba atekereza nk’abana koko kandi bigusaba kwihangana.
Jya uha agaciro ibyo akubwira
Rimwe na rimwe ibintu umwana wawe akunda harigihe wowe utaba ubizi neza cyangwa ngo umenye ibyaribyo neza cyangwa se wenda ukaba ubona nta gaciro bifite. Ariko se wakoriki? Niba umwana wawe ashaka kukwereka cyangwa ashaka kugukorera ikintu ugomba kubiha agaciro, niyo wakwijijisha ariko ukerekana ko ibyo ari kuvuga cyangwa akwereka bifite agaciro ntakabuza umwana azagukunda.
Kumuha udu kado rimwe na rimwe
Nta mwana udakunda kado kuko bashimishwa n’utuntu duto. Nubwo utabigira akamenyero ngo ubikore buri munsi kuko wenda byaguhenda ariko iki ni igikorwa cyiza buri mwana yishimira kandi bizatuma agukunda cyane abone ko umutekereza.
Kumarana igihe n’abana bawe
Ababyeyi baba bafite ibintu byisnhi byo gukora cyane cyane akazi, ugasanga kuva kuwa mbere kugeza kuwa gatanu ahora agenda kare agataha atinze, na weekend yaba ahari akaba afite ibintu byinshi byo gukora nko guhaha, kujya muri salon, gusura inshuti, amakwe n’ibindi byinshi. Ibi rero bituma abana batabona ababyeyi babo igihe gihagije ahubwo ugasanga umwana afitanye umubano n’abakozi kurusha ababyeyi be. Nta kuntu rero umwana azagukunda atakubona ngo mumarane igihe. Jya ushaka umwanya umarane igihe n’abana bawe. Bazarushaho kugukunda.
Gukina n’abana bawe
Kimwe no kumarana igihe n’abana bawe, gukinana nabo nabyo ni ngombwa. Ntugategereze ko abigusaba. umwana iyo umwisabiye ko mukina cyangwa ukivanga mu mikino yatangiye biramushimisha.
Ntukice amasezerano mwagiranye
Iyo wijeje umwana ikintu ntugikore utagize igisobanuro umuha biramubabaza kandi akagutakariza ikizere. Hari igihe wenda ushobora kumwemerera kumugurira ikintu hanyuma ukibagirwa wenda utanabishaka kuko ariko ni byiza ko wamubwira ko ukibyibuka cyangwa wanagira izindi gahunda ukamusaba kuzabikora ikindi gihe ariko ntugatume ategereza ngo ahebe.
Kubashyigikira kandi ubakabatera ishyaka
Niba umwana akunda gushushanya urugero bakamufata ari nko gushushanya mw’ishuri bakamuhana cyangwa bakamukuregera ngo yakosheje wowe ntuzamuhane ahubwo uzamuganirize umubwire ko wazajya umufasha gushushanya muri weekend cyangwa ukamujyana aho bashushanyiriza ariko utamututse ahubwo ukamushigikira mu byo akunda gusa ukamwigisha ko ikintu cyose kigira igihe cyacyo.
Kubashyiriraho imipaka
Umwana aba akwiye amabwiriza uko byagenda kose. Nubwo nanone ugomba kumutetesha ugomba kumenya aho ugarukira. Ibi bizatuma umwana agira ikinyabupfura kandi yige no kubaha. Umwana ufite amabwiriza agenderaho agira ikinyabupfura.
Nta mubyeyi udakunda umwana we ariko ni byiza ko urwo rukundo urwerekana mu bikorwa. Nubikora nibwo umwana wawe azagukunda cyane kandi akanabikwereka.
Leave a Reply
Ba uwambere gutanga ibitekerezo.


text:
Muri iyi minsi Bruce Melody ari kubarizwa ku mugabane w’Uburayi aho ari gukorera ibitaramo binyuranye yatumiwemo. Uyu muhanzi wataramiye mu Bubiligi tariki 9 Werurwe 2019 yiteguye gutaramira mu Bufaransa kuri uyu wa Gatandatu tariki 16 Werurwe 2019 aho azataramana na Makanyaga Abdoul.
Nyuma yo gutaramira mu Bubiligi aho yabonye abafana batari bake Bruce Melody yagombaga guhita yerekeza mu Bufaransa aho azakorera igitaram. Magingo aya Bruce Melody yamaze kugera i Paris aho yiteguye gushimisha abakunzi be bazitabira igitaramo azahakorera mu minsi mike. Aha akaba ari mu myiteguro ya nyuma y’iki gitaramo agiye gukorera mu Bufaransa aho agiye kuririmbira bwa mbere.
Bruce Melody yahuriye na Makanyaga Abdoul bahuriye mu Bufaransa...
Uyu muhanzi azatarama mu gitaramo azahuriramo na Makanyaga
Abdoul tariki 16 Werurwe 2019 nyuma y’iki gitaramo akazahita agaruka mu Rwanda
cyane ko ibyangombwa bye bitamwemerera gutinda i Burayi ariko kandi
nanone akazaba arangije akazi kose kamujyanyeyo. Bruce Melody akimara gutaramira
mu Bubiligi yatangarije Inyarwanda.com ko yishimiye uko igitaramo cyagenze
anatangaza ko yizeye ko n’i Paris bizagenda neza.
Bruce Melody i Paris


text: 50 Nuko Yozefu yunama mu maso ha se,+ amuririraho kandi aramusoma.+2 Hanyuma Yozefu ategeka abagaragu be b’abaganga kosa*+ umurambo wa se. Nuko abo baganga bosa umurambo wa Isirayeli,3 bamara iminsi mirongo ine yose bawosa, kuko iyo ari yo minsi bamaraga bosa umurambo, kandi Abanyegiputa bamara iminsi mirongo irindwi bamuririra.+4 Amaherezo iminsi yo kumuririra irarangira, Yozefu abwira abo mu rugo rwa Farawo ati “niba ntonnye mu maso yanyu,+ ndabinginze, mumbwirire Farawo muti5 ‘data yarandahije+ arambwira ati “dore ngiye gupfa.+ Uzampambe+ mu mva yanjye nicukuriye mu gihugu cy’i Kanani.”+ None ndakwinginze, nyemerera ngende njye guhamba data hanyuma nzagaruke.’”6 Farawo aravuga ati “genda uhambe so nk’uko yakurahije.”+7 Yozefu ajyana umurambo wa se ajya kuwuhamba, ajyana n’abagaragu ba Farawo bose n’abakuru+ bo mu rugo rwe bose, n’abakuru bo mu gihugu cya Egiputa bose,8 n’abo mu rugo rwa Yozefu bose, n’abavandimwe be n’abo mu rugo rwa se.+ Abana babo bato ni bo bonyine basigaye i Gosheni hamwe n’imikumbi yabo n’amashyo yabo.9 Ajyana n’amagare+ n’abagendera ku mafarashi, bagenda ari itsinda rinini cyane.10 Bagera ku mbuga yo guhuriraho+ ya Atadi mu karere ka Yorodani,+ bahageze bacura umuborogo mwinshi kandi ukomeye cyane, maze Yozefu amara iminsi irindwi mu mihango y’icyunamo cyo kuborogera se.+11 Abaturage bo muri icyo gihugu, ari bo Banyakanani, babonye iyo mihango y’icyunamo yabereye ku mbuga ya Atadi, baravuga bati “uyu ni umuborogo ukomeye w’Abanyegiputa!” Ni cyo cyatumye aho hantu hitwa Abeli-Misirayimu, hakaba ari mu karere ka Yorodani.+12 Nuko abahungu ba Yakobo bamukorera ibyo yari yarabategetse byose,+13 bajyana umurambo we mu gihugu cy’i Kanani, bawuhamba mu buvumo bwo mu murima w’i Makipela imbere y’i Mamure,+ uwo Aburahamu yaguze na Efuroni w’Umuheti kugira ngo ajye awuhambamo.14 Yozefu amaze guhamba se, asubira muri Egiputa ari kumwe n’abavandimwe be n’abajyanye na we bose bagiye guhamba se.15 Abavandimwe ba Yozefu babonye ko se yapfuye, batangira kuvuga bati “nta wamenya, wenda Yozefu adufitiye urwango+ kandi rwose azatwitura inabi yose twamugiriye.”+16 Nuko bamenyesha Yozefu ibyo se yasize ategetse, bati “mbere y’uko so apfa yarategetse ati17 ‘muzabwire Yozefu muti “ndakwinginze, babarira+ abavandimwe bawe kugoma kwabo n’icyaha cyabo, kuko bakugiriye nabi.”’+ None turakwinginze, babarira abagaragu b’Imana ya so kugoma kwabo.”+ Nuko babibwiye Yozefu araturika ararira.18 Hanyuma abavandimwe be na bo baraza bamwikubita imbere baravuga bati “dore turi imbata zawe!”+19 Yozefu arababwira ati “ntimugire ubwoba. None se ndi mu cyimbo cy’Imana?+20 Mwe mwatekerezaga kungirira nabi. Ariko iyo nabi Imana yayibonagamo ibyiza, igamije kurokora ubuzima bwa benshi+ nk’uko bimeze uyu munsi.21 None rero ntimugire ubwoba. Jye ubwanjye nzakomeza kubaha ibyokurya,+ mwe n’abana banyu.” Uko ni ko yabahumurije, ababwira amagambo abagarurira icyizere.22 Yozefu akomeza gutura muri Egiputa, we n’abo mu nzu ya se, kandi yaramye imyaka ijana na cumi.23 Nuko Yozefu abona abuzukuru ba Efurayimu,+ abona n’abana ba Makiri+ umuhungu wa Manase. Bavukiye ku mavi ya Yozefu.+24 Amaherezo Yozefu abwira abavandimwe be ati “dore ngiye gupfa, ariko Imana izabitaho rwose,+ kandi izabakura muri iki gihugu ibajyane mu gihugu yarahiye Aburahamu na Isaka na Yakobo ko izabaha.”+25 Yozefu arahiza bene Isirayeli arababwira ati “Imana izabitaho nta kabuza. Namwe mundahire ko muzajyana amagufwa yanjye mukayakura ino.”+26 Nuko Yozefu apfa amaze imyaka ijana na cumi. Bosa+ umurambo we bawushyira mu isanduku muri Egiputa.


text:
Inkuru: Narakuremye ngo umwiteho
Umupasteur umwe yavuye kubwiriza ubutumwa ku cyumweru, ari mu nzira areba hanze mu kirahure cy’imodoka ye yari atwaye abona akana k’agakobwa katarengeje imyaka 10 gasa nabi cyane, nta nkweto kambaye, ndetse n’ikanzu yako yaragaciciyeho itose kubera kunyagirwa, akagirira impuhwe agenda agasabira ku mana.
Ageze imuhira mu gihe arimo asengera ibibazo by’isi yibuka na ka gakobwa yabonye akibandaho cyane abaza Imana impamvu yakwemera akana gato nka kariya kubabazwa kuriya ntigire icyo ibikoraho kandi ifite ubushobozi, ariko nk’uko amasengesho amera ntiyamusubiza.
Mw’ijoro aryamye Imana imubonekera mu nzozi irongera imwereka ishusho ya ka kana ari kukanyuraho mu modoka, iramubaza iti “Wambajije impamvu ntacyo nakoze ku by’uyu mwana?, Naragikoze: Narakuremye nkuha ubushobozi bwo kumwitaho ariko byose urabyikubira.”
Mu byukuri abantu tugirira abandi impuhwe z’uburyarya ariko ntitugire icyo tubamarira mu mibabaro barimo, kandi ibyo twakabafashishije tubereka urukundo rw’Imana natwe tukazapfa tukabisiga byose bikaribwa n’abandi batadufashije kubikorera. Ntabwo Imana iduha ngo twikubireho ubutunzu bw’akanya gato, ahubwo ibiduha ngo tubikoreshe mu kuyerekana mw’isi, tubikoreshe twerekana urukundo n’impuhwe zayo ku babikeneye, bityo tuzaba twibikira ubutunzi mw’ijuru aho butabora.
Abakolosayi 3:12 Nuko nk’uko bikwiriye intore z’Imana zera kandi zikundwa, mwambare umutima w’imbabazi n’ineza, no kwicisha bugufi n’ubugwaneza no kwihangana.


text:
Abagore hirya no hino mu Rwanda bamenye imirimo bakora idahabwa agaciro bahagurukira kwigira
Abagore bo mu turere dutandukanye bavuga ko basobanukiwe ku bijyanye n’uburenganzira bwabo bakanabusobanukirwa ku buryo babuharanira bigatuma batera imbere.
Abagore bo mu turere twa Musanze na Gisagara bavuga ko bamaraga igihe bakora imirimo rimwe na rimwe idahabwa agaciro n’abagabo bajya bita bamwe na bamwe imburamukoro cyangwa inkorabusa kuko batayihemberwa. Nyamara ngo ubu barahagurutse.
Aba bagore bibumbiye muri koperative zikorera muri utu turere zanabongereye ubumenyi ku bijyanye no gusobanukirwa ibijyanye n’ingengo y’imari ishorwa mu buhinzi kugeza ubwo bagannye Inteko Ishinga Amategeko bayisaba ko yongera iyi ngengo.
Iyi ntambwe yatewe n’abagore bibumbiye muri koperative z’abahinzi b’ibigori mu karere ka Musanze ‘ Imboni z’Iterambere ihuje koperative zigera kuri 50 zihuje abahinzi 1507, Umuyobozi wayo, Mujawamungu Hilarie, avuga ko basobanukiwe uburenganzira bwabo bagahitamo kubuharanira.
Ati ” Abagore birirwa mu rugo bakora imirimo batajya bashimirwa kandi ibavuna, nyuma yo gusobanukirwa uburenganzira bwacu twahisemo kwibumbira muri izi koperative ngo natwe dukirigite ifaranga dufashe mu guteza imiryango yacu imbere.”
Mujawamungu akomeza avuga ko iyo myumvire y’uko umugore wirirwa mu rugo akora imirimo yaho aba akora ubusa ikwiye kuva mu myumvire ya buri wese.
Akomeza avuga ko ubu babimenye babikesha umuryango Action Aid kandi bakabivanamo inyungu zikomeye.
Ati “Twarakangutse, biciye mu mishinga itandukanye twahuguwemo na Action Aid byadufashije gusobanukirwa n’uburenganzira bwacu. Byatumye kandi abagore bagira ijambo ku butaka, kuko mbere abagabo babwihariraga bakabukoresha icyo bashaka, banabugurisha.”
Abo mu murenge wa Kibirizi muri Gisagara bibumbiye mu bimina na koperative zihinga imyumbati zituma abagore babona ubushobozi bwo kwiteza imbere.
Mukeshimana Dorothé wo mu Murenge wa Mukingo mu Karere ka Nyanza nawe yemeza ko abagore bagenda batera intambwe mu gusobanukirwa uruhare rwabo mu iterambere ry’igihugu ari nako baharanira uburenganzira bwabo ku buryo nabo basigaye bagira uruhare mu iterambere ry’imiryango yabo.
Uyu avuga ko bashima leta n’imiryango nterankunga itari iya leta uburyo igenda ibegereza ibikorwa remezo birimo nk’amazi n’amashanyarazi bigabanya imvune bahuraga nazo bajya kuyashaka(amazi) bigatuma babona umwanya wo gukora indi mirimo.
Umuryango Action Aid uvuga ko guharira abagore n’abakobwa imirimo itabyara inyungu zigaragara mu rugo, biteza ibibazo birimo ubuharike no kuba abayikora badashobora kubona umwanya w’indi mirimo y’ubuyobozi, ubuhinzi, ubucuruzi, kandi bakaba ngo badashobora kujya ahagaragara nabo ngo bishime.
Utangaza ko ari byiza kubanza kumva ko imirimo itabyara inyungu yo mu rugo nayo ifite agaciro gakomeye, hanyuma Leta igashaka ibikorwaremezo nk’imirasire y’izuba, biyogazi na gazi byo gutekaho kugira ngo abagore badakomeza kuvunwa no gushaka inkwi, ndetse igakomeza kwegereza amazi abaturage, n’ibindi.
Ntakirutimana Deus


text:
IJAMBO RYEREKEYE UBUMWE
Mu myaka ibiri ishize ubwo narindi hano mu Rwanda, nigisha abashumba, Umwami yarankanguye ijoro rimwe, inyumvisha buryo ki aringombwa ko ngira icyo mvuga ku bumwe. Ubumwe mvuga ntabwo ari bwa bumwe bwae n’itorero ryawe. Nubumwe bwo mu miryango aho ituye kuko ningombwa. Ariko kandi ningombwa kubaho ubumwe mu muryango mugari wa Kristo mu ntara runaka cyangwa Umujyi.
Reka mbabaze ikibazo: Iyo Imana irebye kwisi iri mwijuru, ikareba umujyi, cyangwa agace runaka, Ibona amatorero angahe? Igisubizo ni ITORERO RIMWE! Hari amakoraniro menshi ariko byukuri ari itorero rimwe, iyo rero abapastoro bo mu Karere runaka bamenye ko bose bari mw’Itorero rimwe ryo Kristo yapfiriye, ngo ribeho Imana itangira guha umugisha uwo murimo.
Bumbura Bibiliya yawe muri Yohana 17, harimo ibintu bike nshaka ko mumenya muriri sengesho rya yesu. Icyambere niryo sengesho rirerire Yesu yasenze muri Bibiliya. Kandi natwe mo mu mwaka wa 2010 twisangamo kuruta muyandi masengesho yose abaho. Bitekerezeho m’urubu buryo; ubwo Yesu yareberaga igihe kizaza mucyo yar’arimo, mw’ijoro rimwe ryanyuma mu murimo we hano ku isi, mbere yo kubabazwa no gupfa kwe kumusaraba, niki utekereza ko yari gusengera? Icyari kuba icy’ingenzi kuriwe niki? Reka tubirebe dusoma. Yohana 17:20-21 “sinsengera aba bonyine.
Ndasengera n’abazanyizezwa n’ijambo ryanjye babwiwe naba, kugirango bose babe umwe, Data nkuko uri muri jye nanjye nkaba muri wowe. Reka nabo babe muri twe kugirango isi yizere ko wantumye”
Dore icyo Yesu avuga: iyo abakurikira Yesu bose batangiye kuba umwe, bagakorera mubumwe, Isi ihita yizera ko Imana yatumye Yesu- muyandi magambo abantu bazizera ubutumwa tubabwira!
Reka mbahe ikindi gice kimwe. Reba Zaburi 133 iyi zaburi yose ivuga ku bumwe: umurongo wa mbere uvuga ko “Dorere erega nibyiza nibyigikundiro ko abavandimwe baturana bahuje” reba umurongo wa gatatu: “kuko aho niho Uwiteka yategekeye umugisha” muri Bibiliya yo mucyogereza cya kera ivuga ko “Imana itegeka umugisha” ubutumwa burimo nubu, aho ubumwe buri, Imana ihategekera umugisha ngo uajye.
Reka mbahe ubuhamya bwanjye kubijyanye n’ubumwe: nkiri mu rusengero rwo mu mujyi wa Calfonia, namenyanye n’abapastori bo muri Modesto muri Califonia. Twasuye buri mushumba wese, wizera Bibiliya, tukajya duhura. Nyuma aba bapasitori batangira kujya basengana rimwe mu cyumweru. Ibitangaza byarabaye. Nkibana nabo batumiye umuvuga butumwa witwa Luis Palau aza kubwiriza, abantu bagera kuri 2000 barihanye. Iteraniro rya mbere ryabaye kucyumweru ni mugoroba.
Byatumye amatorero arangiza gahunda kare kugirango baze kubana natwe. Hari abantu bageze kuri 13.000, niryo teraniro rinini rya mbere mu mateka ya Modesto. Nyuma y’imyaka runaka Itorero rimwe ryagize igeterane cy’ivugabutumwa, cyarimo imikino ya teatire yavugaga kuri Yesu. Amatorero menshi yabigizemo uruhare, abakristo batangiye kuzana inshuti zabo zidakijijwe, abakiriye Kristo bose bari bamaze kugera kuri 53,000. Amatorero menshi yikubye kabiri, yagombye kongera umubare w’amateraniro yabo.
Nahise nimukira muri Oregon, ahantu hitwa Klamth falls. Na none icyo twatangiye gukora kwari uguhuza abashumba mu bumwe. Natangiye iteraniro ry’amasengesho hamwe n’abashumba icumi bavuye mu matorero atandukanye. Bamwe bari abapantekote, abandi bari ababatista, nandi matorero. Twatangiye kujya dusenga rimwe mu kwezi. Nyuma bahita babigira rimwe mu cyumweru.
Twongeraho kujya dusangira rimwe mu kwezi. Itorero ryanjye hamwe nirindi rimwe twitanze gukora igiterane kimwe, andi matorero aza kwifatanya gusa hafi abantu igihumbi barakijijwe. Ndibuka ko nabatije abantu 56 mu byumweru bitandatu mwitorero ryanjye gusa! Mu myaka yakurikiyeho, amatorero yose yo muri uwo mujyi arangiza amateraniro kare ngo ahurire mu kibuga ngo yerekane igikora cy’ubumwe.
Mu mujyi mbwirizamo wa Woodland, muri Califonia, n’ubu abashumba baracyahura rimwe mu kwezi, dusangira ibya ku manywa, tukamenyana! Nizerako Imana izaha umugisha ubwo bumwe bwacu muri uwo mujyi!
Rero icyo mbifuriza nuko mwashyira imbaraga zanyu mu bumwe nizerako mu busanganywe. Niby’igiciro kinshi kubabona hano mur’aya mahigurwa, kandi ndabatongerera hamwe uko muri hano. Kandi ndashaka guha abashumba bo mur’uyu mujyi filime ya Yesu. Rick wallen yise iyi filime ya Yesu ngo nigikoresho cyibwiriza Yesu kuruta ibindi kuisi. Kandi turayibahera ubuntu, turabasengera ngo amatorero yanyu uko akunda Imana kandi yizera Kristo akorere mubumwe, kubw’icyubahiro cy’Imana. Amen amen!


text:
Mu buzima hari byinshi abantu bahura nabyo bikabakomeretsa harimo:kwangwa, kugira ubwoba, kubura umutekano, kubura ibikenewe by’ibanze, guhozwa kunkenke, gutandukana n’incuti y’ingirakamaro n’ibindi. Uyu mugore nawe yahuye n’ikibazo cyo kwangwa na Se umubyara ndetse bimuviramo igikomere ariko nyuma Yesu yaje kumukiza ndetse abasha kubabarira abamuhemukiye.
Gukira ibikomere umuntu abifashwamo n’Imana kuko ariyo yonyine ifite ububasha bwo guhindura imitima. Bibiliya iragira iti: Mumenye n’urukundo rwa Kristo kuruta uko mumenywa, ngo mwuzuzwe kugeza ku kuzura kw’Imana (Abefeso 3:19)
Mu magambo ye, uyu mubyeyi aratubwira uburyo Yesu yamukijije ibikomere yatewe n’umuryango we:
"Tukimara gushakana n’umugabo wanjye Dave, twanyuze mu bihe bikomeye imyaka myinshi bitewe n’ahahise hanjye kuko nari narangiritse mu buryo bw’amarangamutima, naratukwaga ndetse ngatotezwa ku buryo bukomeye. Ibyo byose nabikorerwaga na Data umbyara.
Muri icyo gihe nashakaga ko Imana iza ikankiza, mubyukuri Imana yanyujije mu nzira yo gukira amarira n’ibihe bikomeye ariko byansabye kubanza kubabarira abampemukiye aho kugirango nihorere. Imana yampaye ubu buhamya kugirango mbashe gukiza abandi bantu bafite ibikomere byo mu buzima".
Mugihe Imana igukijije ibikomere by’ahahise hawe, ntiba ishaka gusa ko ubisohokamo, ahubwo iba ishaka kukwereka uburyo wahinduka umuyoboro wo kubwiriza abandi bagakira biturutse mu buhamya bwawe.
Mbere yo gushobora kubabarira abandi, ugomba kumenya mbere na mbere urukundo rw’Imana:
Uyu mugore yakomeje agira ati:" Nageze ku rwego njye n’umugabo wanjye Dave dufasha ababyeyi banjye tubagurira inzu, mugihe mbere y’uko Imana inkiza ibikomere byari ibintu bitanyoroheye na gato kuba nagirira neza abayeyi banjye kuko Data yari yarambabaje bikabije.
Kubw’amahirwe atangwa n’Imana, Data umbyara yaje kunsaba imbabazi ku bibi byose yankoreye kuva nkiri muto kugeza nubatse urugo, yangaragarije agahinda gakomeye yicuza ko yakoze nabi agateshuka ku nshingano za kibyeyi.
Mubyukuri ntibyarangiriye aho Data yafashe umwanzuro uhamye wo kuva mu byaha bityo yakira Yesu Kristo nk’umwami n’umukiza w’ubugingo bwe, abona impinduka nziza zo kuba umukristo.
Muri macye nabashije kuba mu buzima bushya ndetse ndi ku kigero cyiza cyo gukira, amarangamutima yanjye yari yarangiritse kuko Imana yinjiye mu buzima bwanjye ikampindura icyaremwe gishya.
Mu gusoza ubuhamya bwe, uyu mugore aragira inama abantu bahuye n’ibikomere byo mu buzima, ko bakwiye gusenga Imana ikabakiza kuko niyo ifite imitima y’abantu bose mu biganza byayo.
Source: www.topchretien.com
[email protected]


text:
Tariki ya 11 Mata 1994 i Mushubati hiriwe havugwa uburyo abatutsi bari mu Kigarama bahahunze mu ijoro ry’iya 10 rishyira iya 11. Bivugwa ko ku gicamunsi cy’itariki ya 10 Mata insoresore ziganjemo abahoze mu gisirikare bayobowe n’umugabo utazwi wiyitaga Lieutenant, zagabye igitero ku gasozi ka Kigarama ahari abatutsi. Icyo gitero cyagerageje kwegera abatutsi ariko kirananirwa kubera ko birwanyeho. Bari bararunze amabuye menshi cyane ku gasozi inshuro zose igitero cyagerageje kuzamuka, cyashubijwe inyuma birangira nta muntu uhaguye. Bwakeye mu gitondo ba batutsi bikubuye bagiye ariko batasubiye iwabo mu ngo zabo. Ni yo mpamvu abatutsi benshi bavukaga i Mushubati batahiciwe, bari bahunze berekeza ku Kibuye na za Bisesero. Scénario nk’iyi yaje kugaragara ku gasozi kari hakurya ya Bumba. Haje kwitwa Nyamagumba byibutsa Nyamagumba ya Ruhengeri. Tuzabigarukaho.
Kuri iyi tariki kandi nibwo i Mushubati hageze ikipe y’aba gendarmes bane bayobowe n’umu sergent, harimo n’umu caporal n’aba soldats babiri. Bacumbitse Kuri paroisse #Mushubati. Icyatumye baza cyakunze kugirwa ibanga rikomeye cyane cyane hagamijwe kurinda ubusugire n’izina bya Kiliziya Gatolika.
Muti gute ?
Nababwiye ibya Padiri mukuru Clément Kanyabusozo n’uwari umwungirije Robert Matajyabo, bombi bari abatutsi bakaba bariciwe ku Nyundo indege ya Habyarimana imaze guhanurwa. Umudiyakoni wahabaga yabonye imbunda 35 muri plafond ya magasin. Ubusanzwe Robert Matajyabo niwe wari ushinzwe guhaha ukurikije inshingano abapadiri bari bafite, ariko Clément yari yarabimukuyeho avuga ko ajya anywa akayoga kenshi, ko bityo izo nshingano atazivamo. Clément rero niwe wari ufite imfunguzo z’icyo cyumba cyari kibitsemo ibyo kurya. Hashize iminsi Diyakoni yafashe icyemezo cyo kwica urugi kugira ngo ahe abakozi ibyo bateka, muri plafond haza kubonekamo izo mbunda. Izi mbunda zari ubwoko bubiri :23 zari AK47 cyangwa Kalachnikov na 12 za R4.
Diyakoni yabimenyesheje ubuyobozi maze hafatwa icyemezo cyo kohereza aba gendarmes bo kuzitwara ariko hasigara bane barinze aho hantu bafite n’itumanaho.
Byari kuba igisebo gikomeye kuvuga ko Kiliziya yacu yari ibitsemo imbunda.
Uretse patrouille ya police communale yajyaga inyuzamo ikahanyura, hari haherutse kuza igifaru cy’Abafaransa tariki ya 10 Mata gitwara ababikira babaga i Mushubati kibajyana ku Kibuye.
Tugarutse kuri izi mbunda, ukurikije uko byari biteye, biragoye kuvuga ko Clément yari kubika imbunda za Guverinoma. Ahubwo hari ibimenyetso byinshi byerekanaga ko Paroisse yari indiri ya mobilisation ya FPR Inkotanyi.
Aha i Mushubati ni ho Padiri Ruberizesa Innocent, Imana imuhe iruhuko ridashira yari yarandikiye igitabo kizwi ” Nanze kubaho ntariho: Umuti w’agahinda”. Cyakanguriraga abatutsi kwanga kubaho nabi kabone n’aho byaba ngombwa gutanga ibitambo. Padiri Ruberizesa yiciwe muri Paroisse ya Birambo.
Aho i Mushubati abasore babiri baturanye na Kiliziya bari barataye ishuri bajya mu Nkotanyi mu gihe nyamara twe twabonaga ntacyo babaye, ababyeyi babo bari abarimu. Bari inshuti za Padiri Clément Kanyabusozo.
Buri mugoroba abatutsi baturanye na Paroisse bazaga kwa Padiri ngo baje kureba Télévision, bamwe muri bo bemeje ko bajyaga kwiga gukoresha imbunda, ndetse bari bariyise amazina (amapeti ya gisirikare) tukagira ngo ni ukwihangishaho bya gisore. Uwitwaga Egide akiyita Ajida (adjudant) , abandi bakiyita ba Caporal. Mu gihe twakinaga umupira, ukumva umwe arabwira mugenzi we uwugezeho ngo “Murase Kapora” ntitumenye ibyo ari byo.
Izi mbunda zatumye Mushubati ifatwa nk’ahantu stratégique FPR yashoboraga kuza yihutira. Mu nzu ya Paroisse yegereye ivuriro rya Mushubati yabonetse ama stock y’imiceri myinshi Cyane nk’aho hitegurwaga icyiiza. Mu miryango yari ihishe abatutsi bo babazaga niba Padiri Clément ataraza !
Bamaze kumenya ko Clément yishwe nibwo bafashe icyemezo cyo kuva #Mushubati.
Biracyaza…


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Ibintu 7 Byangiza Ubuzima bw'Abakundana
1. Televiziyo
Muzarebe namwe nk’iyo hari filimi za seri (series), ukava ku kazi mbere yo kubaza uko abo mu rugo biriwe ugahita uhitira kuri televiziyo, cyangwa ari mu gihe cy’imipira ya champion’s League cyangwa n'iyindi,… biri mu bintu bibangamira abakundana.
Kujya ku meza wicaye imbere ya Televiziyo kabone n’aho mwaba murimo kureba ibintu mwembi bibashimishije iyo bibaye buri gihe bituma nta mwihariko w’ibiganiro byanyu mugirana, ugatuma nta mwanya mufata ngo muganire, mwitekerezeho.
2. Guhora mu bintu bimwe
Ya restaurant mwakundaga gusohokeramo, rya funguro mwakundaga gusangira, ha hantu hose mwakundaga gutemberera,… muri make bya bindi byose mwajyaga mukunda, bya bindi byose byajyaga bibashishikaza, byose mwarabyibagiwe, mwarabitaye,… ubu musigaye mubana nk’abantu bamenyeranye bihorera mu bintu bimwe, nta mwihariko wanyu mufite, nta gashya mu rukundo rwanyu kandi urukundo ni nk’ururabyo rusaba guhora ruvomerwa, ibi nabyo biri mu bituma couple inanirwa, igacumbagira byarimba ndetse ikaba yanahagarara burundu.
3. Gukora amasaha arenga ayo mwagombaga
Rekera aho gutaha bwije, bitari uko gusa nawe ubwawe nta gihe wiha ahubwo kuko n’uwo ukunda nta mwanya na muke ukimuha. Gerageza kuva ku masaha wakoraga nibura ukureho nk’abiri ukomeze kugera ubwo uzumva nawe ubwawe usigaye ubona umwanya wo kuruhuka. Impamvu y’ibi rero si no kugira ngo uruhuke gusa, nta n’ubwo impamvu bibangamira umukunzi wawe ari uko atakikubona gusa, ahubwo ni uko iyo umaze igihe ukora cyane utaruhuka n’ibiganiro byawe ubwabyo biba ari ibyerekeranye n’akazi kawe gusa, bityo ugasanga ariko konyine uha umwanya mu buzima bwawe, umukunzi wawe ntiyongere kubona umwanya mu buzima bwawe.
4. Kutiyitaho
Kuba umaranye igihe kinini n’umukunzi wawe, ntibivuze ko bihagije; kuba kandi akuzi neza agukunda uko uri - ibyiza byawe n’ibibi byawe- ntibivuze ko bihagije nta kindi ushobora gukora. Si byiza ko ujya mu bwiherero ugasiga udasutsemo amazi ngo ni uko mujya no gukundana ariko wari umeze yabyihanganiye, nta n’ubwo ari byiza ko musohokana utikozeho, ngo wambare neza, usokoze imisatsi yawe neza, ku buryo buri munsi abona impamvu yo kugumana nawe, ku buryo n’abandi bakureba koko bakabona ko afite umukunzi mwiza. Ni ngombwa kumwereka ko ari umuntu w’agaciro imbere yawe ku buryo buri gihe uba ugomba kwishimira kuba ari uwawe ukabimwereka umuha agaciro akwiye koko.
5. Kumwima agaciro
Mu bintu bya mbere bibangamira couple, harimo kuba udaha agaciro umukunzi wawe.
Aha sinshatse kuvuga kumugurira impano gusa, kumuha indabyo nziza z’amaroze, ibi byose si byo byonyine byereka umukunzi wawe ko umuhaye agaciro. Ahubwo, wenda niba muri kumwe, jya umureba umwereke ko n’ubu utarumva uburyo yakwemereye ko utura mu mutima we; birahagije ko umenya kandi ukamubwira ikintu cyose gishya cyamubayeho, niba yambaye umwenda mushya, niba avuye muri salon de coiffure, ugahita ubibona kandi ukabimubwira; ntugatinye kumubwira igihe ubona asa neza cyangwa yambaye neza, ntugatinye na rimwe kumubwira icyo umutekerezaho cyane cyane iyo ari cyiza kandi ubona ko gishobora kumwubaka.
6. Gufuha birenze urugero
Burya iyo ukunda umuntu ni ngombwa ko umufuhira, ariko na bwo iyo urengereye ntibiba bikiri byiza.
Rekera aho kumucunga no kumucungisha abandi, si umujura. Rekera aho gucunga ubutumwa bugufi yakiriye kuri telefoni ye, rekera aho gucunga email zamwandikiwe n’izo yanditse. Jya umenya ko ikintu cy’ingenzi mu rukundo ari icyizere kandi mwese mukakigirirana. Iyo ukomeje kumwereka ko utamwizeye, agera aho akaruha na we akagera aho akumva ntaryohewe bityo rwose akaba yanisangira undi umuha amahoro.
7. Kwifata bikabije
Kumenya imibereho ya couple yanyu burya ni ingenzi kandi birabareba mwese. Rimwe na rimwe hari ibintu biba bidakwiye gukorwa nk’ umugenzo. Iyo abantu bakundana cyane cyane abamaze kubana dore ko ari nabo baba babyemerewe, ni byiza ko bakorana imibonano mpuzabitsina. Burya si ngombwa ko buri joro uko mugiye kuryama mutangira kubonana, nta n’ubwo ari formule rwose kuko iki ni igikorwa gikorwa iyo buri wese abyiyumvamo, bitari uko ari formule. Niba utabyiyumvamo aho kugira ngo ubikore nabi, wabireka rwose ariko kandi mujye mugerageza mwembi, mumenye igihe mwumva mwese mubishaka. Gusa ntimugahore mu bintu bimwe hato mutazarambirwa ahubwo nimugerageze guhindura uburyo mubikoramo, mugerageze kubwizanya ukuri ibishimisha buri wese, mugerageze guhindura igihe, kuko burya iyo bihora ari bimwe nta gashya, mugera aho mukarambirwa. Nimugerageze mwumve ko ari igikorwa muha agaciro. Nko mu bihugu byateye imbere ho, hari igihe abakunzi bava mu gihugu bakajya mu kindi, mu mugabane bakajya mu wundi, ariko kugira ngo urukundo rwabo ruhore ari rushya nta bintu bihoraho kandi birambirana bakora.
Subscribe to: Post Comments (Atom)


text:
Imibabaro ni urwunge rw’ibintu bitandukanye : Agahinda, Intimba n’ibikomere. Benshi bafite ibikomere kandi bitigeze bivurwa,Hari abakomerekeye mu muryango, Mu itorero hakaba n’abakomerekeye mu mateka mabi y’ibihugu nk’urwanda muri Genocide yakorewe abatutsi mu 1994, naho abandi bakomeretswa n’ ibidukikije. Nubwo biba bitoroshye kubishyikira, ariko abantu bagomba gutera intambwe bakegera Yesu akabakiza bene ibyo bikomere bitavuwe kubera ko aba ari ibyanzu satani yinjiriramo. Biragoye ko umuntu yuzura umwuka wera atarakira ibikomere, hari n’imigisha utabasha kwakira keretse ukize ibyo bikomere. Mu gitabo cy’umuhanuzi Yesaya 61 , Havuga ko Yesu ataje gukiza ibyaha gusa ahubwo yaje no kuvura imvune zo mumutima.
Agakiza kuzuye gakiza imivumo
Burya imivumo ikomoka mubisekuru byacu, aho tuba twarakuriye hatandukanye. Birababaje ko muri iki gihe hari abagoreka ubutumwa bwiza babwira abantu ko bashobora kubakuraho imivumo, Ariko se koko muby’ukuri niba amaraso ya Yesu abasha gukuraho ibyaha by’abantu, agakiza indwara, agakiza imibabaro, kubera iki imivumo yo atayikiza ? Igihe umuntu yateye intambwe yo kwezwa no guhinduka, ntacyatuma Yesu atamukiza umuvumo wa karande. Nibyiza kwiringira amaraso ya Yesu niyo yonyine yagukiza umivumo.
Umva inyigisho irambuye ku biranga agakiza kuzuye. Pasiteri H.desire


text:
Umuhanzi akaba umuramyi mu ndirimbo zihimbaza Imana Arsene Tuyi yashyize hanze indirimbo ye nshya yise “Icyaremwe Gishya “ikaba iri mu ndirimbo yifuza guha abakunzi be bazitabira igitaramo cyo gushyira umuzingo we (Album)arimo ategura gukora taliki 9/6/ 2019, icyo gitaramo kizaba ku munsi wa Pentekote .
Iyi ndirimbo Arsen Tuyi yise Icyaremwe Gishya yatangarije ikinyamakuru isezerano.com ko ariyo yitiriye Album ye kandi yavuze ko ubutumwa bubumbatiye mu ndirimbo Icyaremwe Gishya ko yamujemo mu gihe yarari gutekereza aho Imana yatuvanye , abona twabaye ibyaremwe bishya ,gukurwa mu maboko y’umwanzi ukongera ku girwa mushya niyo mpamvu ya yise Icyaremwe Gishya .
Ati:” nanjye ni henshi cyane nakuwe mwivata y’ibyaha , narinkwiriye kuhapfira ariko Nyagasani niwe wahandokoye .
Arsen Tuyi akaba yakomeje atangaza ko imyiteguro y’igitaramo irimbanyije kuko ari kugerageza uko ashoboye kugirango azabashe gukora ibintu byiza , hamwe n’Imana azakora ibyubutwari .ati abakunzi banjye mbateguriye ni zindi ndirimbo zigera kuri ebyiri vuba cyane harimo iyitwa Yaratsinze , Twigijwe hafi n’amaraso.
Arsen Tuyi wa menyekanye cyane mundirimbo nka “Naranyuzwe , Waramutse Rwanda yakoranye na Mbonyi , Calvary,….
Tuyi n’umukristo mu Itorero rya Evangelical Restoration church.
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
Bikunze kuvugwa n’abatari bake ko umugisha ari ugutunga ugatunganirwa ukagira amafaranga menshi ,ukagura amazu n’amamodoka ndetse icyo wifuza cyose ukakigura mu buryo bukworoheye,kandi ibi bikaba byaba n’inkomoko yo kugira icyubahiro mubo utuyemo.
Nyamara hariho n’abandi bavuga ko ibyo watunga byose ariko udafite Yesu nta kamaro byaba bimaze,kuko upfa ukabisiga nyamara Yesu we akaba ari inzira ukuri n’ubugingo buhoraho.Ibi bituma umuntu yibaza byinshi ariko iyo urebye usanga hari umugisha w’uburyo bubiri.
1.Umugisha rusange
Umugisha rusange ni umugisha Imana iha abantu bidatewe nuko bakiranutse cyangwa bakoze imirimo itunganye,maze bakora imirimo isanzwe bakayiboneramo inyungu zaba iz’amafaranga cyangwa ibindi.
Imwe mu migisha rusange Imana iha abantu bose harimo nko kugwa kw’imvura.Burya Imana igushiriza imvura ababi n’abeza,ndetse ku bw’urukundo rwayo usanga hari igihe inyungu zituruka mubyo Imana yakoreye abantu usanga rimwe na rimwe abatizera Yesu aribo bungutse cyane kuruta abamwizera.
2.Umugisha wihariye
Uyu ni umugisha udapfa kubonwa na buri muntu wese keretse uwemera kwizera Yesu Kristo nk’umwami n’umukiza we,burya umugisha ukomeye wihariye ni ukugira agakiza Ka Yesu,ibi bigatuma imigisha yose ibonerwa muri Kirisito ikugeraho.
Abizeye Yesu rero barusha abandi iki ?Babarusha muri byose ,icyambere ni uko babikijwe ibyavuzwe n’Imana(abaroma 3 :1).Nta gushidikanya hariho umugisha ku bantu bizeye izina rya Yesu kuko bazabaho neza mu mahoro ye kandi no mu bugingo buhoraho babane nawe.
Umugisha rusange wifuzwa n’abantu benshi ,gusa si bibi ,ariko byaba byiza iyi migisha yose uko ari ibiri uyigize ariko ukomeye cyane ni umugisha wihariye ariwo Gakiza ka Yesu Kirisito.Niba warizeye Kristo ukaba ukeneye n’umugisha rusange ibuka ko ugomba kubanza gushaka ubwami bw’Imana no gukiranuka nibwo n’ibindi byose uzabyongererwa(Matayo 6 :33).


text:
UMUTWE WA 2
“Akunda imanza zitabera”
Akarengane karogeye mu isi ya none, kandi mu buryo budakwiriye, abantu benshi babiryoza Imana. Nyamara, Bibiliya yigisha ukuri gususurutsa umutima, kugira kuti “Uwiteka akunda imanza zitabera” (Zaburi 37:28). Muri uyu mutwe, tuziga ibihereranye n’ukuntu yagaragaje ko ayo magambo ari ay’ukuri binyuriye mu gutuma abantu bose bagira ibyiringiro.
IBIRIMO
IGICE CYA 11
“Inzira Ze Zose Zirangwa n’Ubutabera”
Ni mu buhe buryo ubutabera bw’Imana ari umuco utuma tumwegera?
IGICE CYA 12
Mbese, “Imana Irakiranirwa?”
Niba Yehova yanga akarengane, kuki kogeye mu isi?
IGICE CYA 13
‘Amategeko y’Uwiteka Aratunganye’
Ni mu buhe buryo amategeko yimakaza urukundo?
IGICE CYA 14
Yehova Yatanze ‘Incungu [ku bwa] Benshi’
Inyigisho yoroshye kumva ariko yimbitse, ishobora kugufasha kwegera Imana.
IGICE CYA 15
Yesu ‘Azashyira Ubutabera mu Isi’
Ni mu buhe buryo Yesu yaharaniye ubutabera mu gihe cyashize? Muri iki gihe abikora ate? Kandi se ni mu buhe buryo azashyira ubutabera mu isimu gihe kizaza?
IGICE CYA 16
‘Kora Ibyo Gukiranuka’ Ugendana n’Imana
Kuki Yesu yatanze umuburo ugira uti “ntimugacire abandi urubanza mu mitima yanyu, kugira ngo namwe mutazarucirwa”?


text:
INKURU IVUGA IBYABAYE MU MIBEREHO
Nafashe umwanzuro, Yehova ampa imigisha
Hari mu mwaka wa 1939. Icyo gihe twabyutse mu gicuku, dukora urugendo rw’isaha irenga twerekeza mu mugi muto wa Joplin, uri mu magepfo y’uburengerazuba bwa leta ya Misuri, muri Amerika. Umuseke wagiye gutambika twarangije gutanga inkuru z’Ubwami mu ngo zose zari mu ifasi twari twahawe. Twazinyuzaga munsi y’urugi. Tukimara kurangiza gutanga izo nkuru z’Ubwami, twahise tujya mu modoka twerekeza aho twagombaga gutegerereza abandi. Mushobora kwibaza impamvu twazindutse butaracya, tukajya kubwiriza, kandi tugahita tuva mu ifasi. Ndaza kubibabwira.
NSHIMISHWA cyane n’uko narezwe n’ababyeyi b’Abakristo. Papa witwaga Molohan Fred na mama witwaga Edna, bantoje gukunda Imana. Navutse mu mwaka wa 1934, bamaze imyaka 20 ari Abigishwa ba Bibiliya (cyangwa Abahamya ba Yehova) barangwa n’ishyaka. Twari dutuye mu mugi muto wa Parsons, uri mu magepfo y’uburasirazuba bwa leta ya Kansasi. Twateraniraga mu itorero ryaho, kandi ryari rigizwe ahanini n’Abakristo basutsweho umwuka. Mu muryango wacu twajyaga mu materaniro buri gihe kandi tukigisha abandi Ijambo ry’Imana. Ku wa Gatandatu nyuma ya saa sita, akenshi twajyaga kubwiriza mu muhanda. Ni uko twabwirizaga mu ruhame. Rimwe na rimwe byabaga biteye ubute, ariko buri gihe papa yakoraga uko ashoboye kugira ngo bidushimije, twaba turangije kubwiriza akagira akantu atugurira.
Itorero ryacu ryari rito ariko rifite ifasi nini, irimo imigi mito myinshi, ikikijwe n’imirima myinshi. Iyo twabaga twabwirije abahinzi, akenshi twabahaga ibitabo, aho kuduha amafaranga bakaduha imboga, amagi cyangwa inkoko. Twabijyanaga mu rugo tukabirya, kuko papa yabaga yaramaze gutanga amafaranga y’ibitabo.
UKO TWABWIRIZAGA
Ababyeyi bange bashatse icyuma gisohora amajwi, bakajya bagikoresha mu murimo wo kubwiriza. Nari muto cyane ku buryo ntashoboraga kugikoresha. Ariko nashimishwaga cyane no gufasha papa na mama, igihe babaga bumvisha disikuru z’Umuvandimwe Rutherford abo babaga basubiye gusura n’abo bigishaga Bibiliya.
Papa yashatse indangururamajwi nini ayishyira ku modoka yacu, maze tukajya tuyikoresha tubwiriza. Iyo modoka yadufashaga cyane mu murimo wo kubwiriza. Akenshi twabanzaga gucuranga umuzika kugira ngo abantu baze, hanyuma tukabumvisha disikuru zishingiye kuri Bibiliya. Iyo disikuru yarangiraga, twahaga ibitabo abantu bashimishijwe.
Igihe twari mu mugi muto wa Cherryvale, muri leta ya Kansasi, abaporisi babujije papa kwinjiza imodoka mu busitani rusange, kubera ko ku Cyumweru habaga hari abantu benshi baje kuharuhukira. Ariko bamwemereye kuyishyira inyuma y’ubusitani. Papa yahise akata imodoka, ayijyana ku muhanda wari uteganye n’ubwo busitani, ku buryo abantu bashoboraga kumva neza ubutumwa, maze akomeza kubwiriza. Kubwirizanya na papa na mukuru wange Jerry, buri gihe byaranshimishaga cyane.
Mu mpera y’imyaka ya 1930, habaye gahunda zihariye zo kubwiriza mu mafasi yarimo abantu baturwanyaga cyane. Twabyukaga mu gicuku (nk’uko twabigenje i Joplin, muri leta ya Misuri), tukagenda bucece mu ngo z’abantu, tukanyuza inkuru z’Ubwami cyangwa ibitabo munsi y’inzugi. Hanyuma, twahuriraga hanze y’umugi kugira ngo turebe niba nta muntu abaporisi bafashe.
Hari ubundi buryo bushishikaje twakoragamo umurimo. Twambaraga ibyapa tukazenguruka mu mugi hose twamamaza Ubwami. Nibuka ko igihe kimwe inshuti zange zazengurutse umugi w’iwacu, zambaye ibyapa byanditseho ngo: “Idini ni umutego kandi rirariganya.” Bakoze urugendo rurenga ikirometero n’igice, bagaruka iwacu. Igishimishije ni uko nta muntu wabahagaritse. Ahubwo abantu benshi bibazaga ibyabaye.
AMAKORANIRO YA MBERE
Inshuro nyinshi umuryango wacu wavaga muri leta ya Kansasi ukajya mu makoraniro yaberaga muri leta ya Tegizasi. Kubera ko Papa yakoraga mu isosiyete yatwaraga abagenzi muri gari ya moshi, twari twemerewe kuzigendamo ku buntu, twaba tugiye mu makoraniro cyangwa tugiye gusura bene wacu. Marume witwaga Fred Wismar n’umugore we Eulalie bari batuye mu mugi wa Temple, muri Tegizasi. Fred yamenye ukuri akiri muto mu ntangiriro z’imyaka ya 1900, arabatizwa, kandi yabwirije bashiki be, harimo na mama. Abavandimwe bo muri Tegizasi bari bamuzi cyane, kuko yabasuraga ari umukozi wa zone (cyangwa umugenzuzi w’akarere). Yari umugwaneza, arangwa n’ibyishimo kandi abantu baramukundaga. Yarangwaga n’ishyaka kandi yambereye urugero rwiza nkiri muto.
Mu mwaka wa 1941, twagiye mu ikoraniro rinini ryari ryabereye i St. Louis muri leta ya Misuri. Muri iryo koraniro, abana bose basabwe kwicara imbere kugira ngo bumve disikuru y’Umuvandimwe Rutherford yari ifite umutwe uvuga ngo: “Abana b’Umwami.” Disikuru irangiye, buri mwana yahawe impano idasanzwe y’igitabo gishya cyari kigenewe abana (Enfants). Ibyo bitabo byatanzwe n’Umuvandimwe Rutherford n’abandi bamufashaga. Icyo gihe abana basaga 15.000, bahawe icyo gitabo.
Muri Mata 1943, twagiye mu ikoraniro ryabereye i Coffeyville, muri leta ya Kansasi, ryari rifite umutwe uvuga ngo: “Twahamagariwe gukora.” Muri iryo koraniro, hatangajwe ko hashyizweho ishuri rishya, ni ukuvuga Ishuri ry’Umurimo wa Gitewokarasi, ryari kuzajya ribera mu matorero. Nanone hasohotse agatabo gashya karimo amasomo 52, kari kuzajya gakoreshwa muri iryo shuri. Mu mpera z’uwo mwaka, natanze ikiganiro cya mbere muri iryo shuri. Iryo koraniro ryari ryihariye kuri nge, kubera ko ari bwo nabatijwe ndi kumwe n’abandi bake, tubatirizwa mu kidendezi cyari mu isambu yari hafi aho.
NIFUZAGA GUKORA KURI BETELI
Narangije amashuri yisumbuye mu mwaka wa 1951, kandi nagombaga guhitamo icyo nzakora mu buzima bwange. Nifuzaga cyane gukora kuri Beteli. Mukuru wange Jerry na we yari yarahakoze. Ubwo rero, nahise nuzuza fomu nyohereza kuri Beteli i Brooklyn. Uwo wari umwanzuro mwiza cyane kuko watumye nkorera Yehova mu buryo bwuzuye. Bidatinze, ku itariki ya 10 Werurwe 1952 natangiye gukora kuri Beteli.
Nari niteze ko nzakora mu icapiro, kugira ngo nge ngira uruhare mu gucapa amagazeti n’ibindi bitabo. Ariko nasabwe gukora mu cyumba cyo kuriramo, nyuma yaho nkora mu gikoni. Narahakunze cyane kandi nahigiye ibintu byinshi. Sinigeze nkora mu icapiro. Twasimburanaga ku kazi, bityo nkabona umwanya wo kujya mu isomero rya Beteli, nkiyigisha. Ibyo byamfashije kugira ukwizera gukomeye kandi ndushaho kugirana ubucuti na Yehova. Nanone byatumye ndushaho kwiyemeza gukorera Yehova kuri Beteli igihe kirekire gishoboka. Jerry yari yaravuye kuri Beteli mu mwaka wa 1949, ashakana na Patricia, ariko bari batuye i Brooklyn hafi ya Beteli. Mu gihe cyose nari nkiri mushya kuri Beteli, baramfashije kandi bantera inkunga.
Igihe nari maze igihe gito kuri Beteli, batangiye gushaka abavandimwe bazi kwigisha neza, kugira ngo babongere ku rutonde rw’abakozi ba Beteli bajya gutanga disikuru mu matorero. Bajyaga mu matorero ari mu birometero 322 uturutse i Brooklyn, bagatanga disikuru mu itorero basuye kandi bakabwirizanya na ryo. Nange nashyizwe kuri urwo rutonde. Nubwo byanteye ubwoba, natangiye kujya njya gutanga disikuru, ikaba yaramaraga isaha. Akenshi nagendaga muri gari ya moshi. Nibuka urugendo nakoze mu mwaka wa 1954. Hari ku Cyumweru nyuma ya saa sita, mu gihe cy’ubukonje. Nafashe gari ya moshi nsubiye i New York, nkaba nari niteze ko ngera kuri Beteli nimugoroba. Haguye imvura y’amahindu irimo umuyaga ukonje cyane n’urubura, maze moteri za gari ya moshi zirazima. Twageze mu mugi wa New York ku wa Mbere, mu ma saa kumi n’imwe za mu gitondo. Nafashe indi gari ya moshi ica munsi y’ubutaka ingeza i Brooklyn, mpita njya mu gikoni mu kazi. Nari nakerereweho gato kandi naniwe cyane kubera ko nari naraye ijoro ryose muri gari ya moshi na yo itameze neza. Ibyishimo nagiraga bitewe n’uko nabaga nafashije abavandimwe na bashiki bacu, byanyibagizaga ingorane zose nabaga nahuye na zo.
Nanone nkigera kuri Beteli, nagiraga uruhare mu biganiro byo kwigisha Bibiliya kuri radiyo ya WBBR. Iyo radiyo yakoreraga mu igorofa ya kabiri y’imwe mu nyubako za Beteli (124 Columbia Heights). Umuvandimwe A. H. Macmillan, wari umaze igihe kirekire akora kuri Beteli, buri gihe yazaga gutanga ibiganiro kuri iyo radiyo. Twakundaga kumwita Umuvandimwe Mac. Twe twari tukiri bato kuri Beteli yatubereye urugero rwiza, kubera ko yakomeje kuba indahemuka nubwo yahuye n’ingorane nyinshi.
Mu mwaka wa 1958 nahinduriwe imirimo, ntangira gukorana bya bugufi n’abanyeshuri babaga barangije Ishuri rya Gileyadi. Nabafashaga kubona impushya zibemerera kuba mu bihugu boherejwemo, nkanabafasha mu bijyanye n’ingendo zabo. Muri icyo gihe, ingendo zo mu ndege zarahendaga cyane. Ubwo rero, abanyeshuri bake cyane ni bo bagendaga n’indege. Abenshi mu boherezwaga muri Afurika no muri Aziya, bagendaga n’amato atwara imizigo. Nyuma yaho ibiciro by’indege bimaze kugabanuka, ni bwo abamisiyonari benshi batangiye kujya bagenda n’indege.
GUTEGURA INGENDO Z’ABAJYAGA MU MAKORANIRO
Mu mwaka wa 1960, nakodesheje indege zari kuvana abantu muri Amerika zikabajyana mu Burayi mu makoraniro mpuzamahanga yabaye mu mwaka wa 1961. Nge nagiye mu ikoraniro ryabereye i Hamburg, mu Budage. Nyuma y’iryo koraniro, nge n’abandi bavandimwe batatu bakoraga kuri Beteli, twakodesheje imodoka maze tujya mu Butaliyani gusura ibiro by’ishami by’i Roma. Tuvuye mu Butaliyani, twagiye mu Bufaransa, hanyuma tunyura mu Misozi ya Pyrénées tujya muri Esipanye, aho umurimo wacu wari warabuzanyijwe. Twahaye abavandimwe bacu b’i Barcelone bimwe mu bitabo by’imfashanyigisho za Bibiliya twari twapfunyitse neza, kugira ngo abantu bagire ngo ni impano tubazaniye. Kubonana na bo byaradushimishije cyane! Twavuye aho, twerekeza mu mugi wa Amsterdam, dufata indege idusubiza i New York.
Nyuma y’umwaka, nahawe inshingano yo gutegura ingendo z’abari kujya mu makoraniro mpuzamahanga yari kubera hirya no hino ku isi. Yari afite umutwe uvuga ngo: “Ubutumwa Bwiza bw’Iteka Ryose,” akaba yarabaye mu mwaka wa 1963. Byari biteganyijwe ko abavandimwe na bashiki bacu 583 bari buge muri iryo koraniro. Bari kujya mu Burayi, muri Aziya no muri Pasifika y’Epfo, hanyuma bakajya i Honolulu, muri Hawayi n’i Pasadena muri leta ya Kaliforuniya. Nanone bari kujya gusura Libani na Yorudaniya, ibihugu bivugwa muri Bibiliya. Urwego rw’imirimo nakoragamo rwabashakiye amatike, rubashakira n’amahoteri yo gucumbikamo kandi rubafasha kubona n’ibindi byangombwa byari kubafasha kugera muri ibyo bihugu byose.
MBONA UNDI MUNTU DUFATANYA URUGENDO
Hari indi mpamvu yihariye yatumye umwaka wa 1963 umbera umwaka ntazibagirwa. Ku itariki ya 29 Kamena, nashyingiranywe na Lila Rogers wo muri leta ya Misuri, akaba yari amaze imyaka itatu kuri Beteli. Tumaze icyumweru dushyingiranywe, twajyanye n’abandi muri ya makoraniro mpuzamahanga yabereye hirya no hino ku isi, maze tugera mu Bugiriki, mu Misiri no muri Libani. Tugeze muri Libani twafashe indege tuva i Beirut tujya muri Yorudaniya. Kubera ko umurimo wacu wari ubuzanyijwe muri icyo gihugu kandi Abahamya ba Yehova bakaba bataremererwaga kujyayo, twibazaga uko biri butugendekere. Ariko tugeze ku kibuga k’indege, twatunguwe no kubona itsinda ry’abavandimwe na bashiki bacu bafite icyapa cyanditseho ngo: “Abahamya ba Yehova, muhawe ikaze!” Gusura ibihugu bivugwa muri Bibiliya byaradushimishije cyane! Twageze mu turere Aburahamu, Isaka na Yakobo babayemo, tugera aho Yesu n’abigishwa be babwirizaga, n’aho Ubukristo bwatangiriye, maze bugakwira hose “kugeza ku mpera y’isi.”—Ibyak 13:47.
Lila amaze imyaka 55 anshyigikira mu budahemuka mu nshingano zange zose. Twasuye kenshi Esipanye na Porutugali igihe umurimo wari ubuzanyijwe muri ibyo bihugu. Twateraga inkunga abavandimwe na bashiki bacu baho kandi tukabashyira ibitabo by’imfashanyigisho za Bibiliya n’ibindi bintu babaga bakeneye. Twanasuye bamwe mu bavandimwe bari bafungiye muri gereza ya gisirikare ya kera y’i Cádiz, muri Esipanye. Nashimishijwe cyane no kubaha disikuru yo kubakomeza.
Kuva mu mwaka wa 1963, nagize uruhare mu gutegura ingendo zo kujya mu makoraniro mpuzamahanga yabereye muri Afurika, Ositaraliya, Amerika y’Epfo n’iyo Hagati, mu Burayi, muri Aziya, Hawayi, Nouvelle-Zélande no muri Poruto Riko. Nge na Lila twagiye mu makoraniro menshi atazibagirana, harimo n’iryabereye i Varsovie muri Polonye, mu mwaka wa 1989. Abavandimwe na bashiki bacu benshi bo mu Burusiya bari muri iryo koraniro rinini, kandi ni ryo rya mbere bari bagiyemo. Abavandimwe na bashiki bacu benshi bari barijemo bari baramaze imyaka myinshi bafungiye muri Leta Zunze Ubumwe z’Abasoviyeti bazira ukwizera kwabo.
Gusura ibiro by’amashami hirya no hino ku isi, ngatera inkunga abagize umuryango wa Beteli n’abamisiyonari, byaranshimishaga cyane. Ibiro by’ishami bya nyuma twasuye byo muri Koreya y’Epfo, twabonanye n’abavandimwe 50 mu bari bafungiye muri gereza y’i Suwon. Abo bavandimwe bose barangwaga n’ikizere kandi bari bizeye ko bazongera bagakorera Yehova mu mudendezo. Guhura na bo byaduteye inkunga cyane!—Rom 1:11, 12.
NSHIMISHWA NO KUBONA UKWIYONGERA KWABAYE
Niboneye ukuntu Yehova yahaye umugisha abagaragu be mu gihe k’imyaka myinshi. Igihe nabatizwaga mu mwaka wa 1943, hari ababwiriza nk’ibihumbi ijana. Ariko ubu hari ababwiriza barenga miriyoni umunani bakorera Yehova mu bihugu 240. Ibyo ahanini byatewe n’umurimo wo kubwiriza wakozwe n’abanyeshuri bize Ishuri rya Gileyadi. Kumara imyaka myinshi nkorana mu buryo bwa bugufi na benshi muri bo, kandi nkabafasha kugera mu mafasi yabo, byaranshimishije cyane!
Nishimira ko igihe nari nkiri muto nafashe umwanzuro wo kwagura umurimo maze ngasaba gukora kuri Beteli. Muri iyo myaka yose Yehova yampaye imigisha myinshi. Nge na Lila twishimira cyane ko dukora kuri Beteli, tukanashimishwa n’uko twamaze imyaka isaga 50 tubwirizanya n’amatorero y’i Brooklyn, tukaba tuyafitemo inshuti nyinshi z’inkoramutima.
Lila akomeza kunshyigikira buri munsi mu murimo nkora kuri Beteli. Nubwo ubu mfite imyaka irenga 84, nishimira ko ngishobora kugira icyo nkora, nkaba mfasha mu bijyanye no gusubiza amabaruwa yohererezwa ibiro by’ishami.
Kuba mu muryango uhebuje wa Yehova, no kwibonera ko abantu bamukorera batandukanye cyane n’abatamukorera, biranshimisha cyane. Twarushijeho gusobanukirwa amagambo yo muri Malaki 3:18, agira ati: “Muzongera kubona itandukaniro hagati y’umukiranutsi n’umunyabyaha, hagati y’ukorera Imana n’utayikorera.” Buri munsi, twibonera ukuntu isi ya Satani igenda irushaho kuba mbi, ikaba irimo abantu batagira ibyiringiro n’ibyishimo. Ariko abakunda Yehova kandi bakamukorera, bo bahora bishimye nubwo turi mu bihe bigoye, kandi bafite ibyiringiro by’igihe kizaza. Kubwiriza ubutumwa bwiza bw’Ubwami ni inshingano itagereranywa (Mat 24:14)! Dutegerezanyije amatsiko umunsi wegereje cyane, igihe Ubwami bw’Imana buzarimbura iyi si ishaje, bukazana isi nshya, izaba irimo imigisha yose twasezeranyijwe, hakubiyemo ubuzima buzira umuze kandi buhoraho. Icyo gihe, abagaragu ba Yehova bazishimira kuba ku isi iteka ryose.


text:
Home > Amakuru Yose > Amakuru mashya > Mu Rwanda > Dore uko wakwita ku mwana n’ibyo wa murinda mu gihe areba tv cg afite (...)
Muri iyi minsi, abana bareba TV cyane ariko kandi benshi bakoresha telephone cyane cyangwa se Ipad. Ibyo muri iyo article turi bwite “screens” Zishobora kuba ari izabo cyangwa ari iz’ababyeyi. Ikoreshwa ryabyo rero rikabije rishobora kugira izi ngaruka ku mwana:
1. kubangamira imikurire y’ umwana mu bintu bitandukanye : abana bareba ari bato cyane batinda kuvuga, ndetse mu gihe kizaza akaba yakwanga ishuri, gutsindwa cyane cyane imibare, kutamenya kwikoreraibyo akeneye ndetse no kunanirwa kubana n’abandi.
2. Kutabasha kwitondera ibintu atekereza (concentration)
3. Kutaryoherwa n’ubuzima . Abana barenza amasaha ane ku munsi barakara vuba, bariheba, ndetse ntago bigirira icyizere.
4. Kwitwara nabi: abana bareba imikino ya video yo kurwana, bigana ibyo babona nabo bkajya babikora ndetse no kutita ku bintu bisanzwe bahura nabyo mu buzima.
5. Ikibazo ku buzima: bituma umwana agabanya gukina bisanzwe, ahubwo bikongera gushaka kurya. Bikaba byatuma umwana agira umubyibuho ukabije.
Icyo wakora:
Gabanya igihe abana bamara bareba tv cyangwa bakina imikino kuri za “screens”.
Baganirize ku gihe bamara babiriho ndetse byaba byiza agiye yandika umwanya amara areba mukawigaho.
Koresha screen biga ibindi bintu bibafitiye akamaro atari kureba gusa cyangwa gukina.
Bahe urugero rwiza nawe ntubihorereho.
Ikigero abana bariho n’igihe bagomba kumara kuri screen:
Mbere y’imyaka 3: nta screen ndetse umujyane kure y’aho bireberwa kugira ngo yige ibyo akeneye kuzakoresha mu buzima bwe.
Imyaka itatu: yareba gato ariko ukamwereka ibijyanye n’ikigero arimo
Hagati y’imyaka 3-6 : irinde gushyira TV mu cyumba cy’umwana kandi ntumugurire ipad cyangwa telephone.
Hagati y’imyaka 6-9: shyiraho igihe umwana agomba kumara akoresha screen ariko umureke avuge uko azajya awukoresha.
Guhera ku myaka 9: tangira wigishe umwana ibijyanye na internet: umube hafi, umubwire ko ibigiye kuri internet bidasibika, ko bishobora kurebwa n’abantu benshi kandi ko ibyo abona byose atari ukuri. Mubwire igihe azagira telephone ye
Nyuma y’imyaka 12: mureke akoreshe telephone wenyine ariko mu gihe uziko akuikiza ibyo wamubwiye. Ntumwemerere kureba wenyine umwanya munini yiherereye mu cyumba cye.
Muganirize ku bibi by’amashusho y’urukozasoni (pornography) ndetse n’ihohoterwa ndetse no kujya abanza akareba ko umukino akina ujyanye n’imyaka ye